ən-Nəml suresi ən-Nəml oku ən-Nəml arapça türkçe\n(AZERBAIJANI) QURAN SURE SEÇİNİZ\n27 - ən-Nəml\nən-Nəml (Qarışqalar) surəsi (Məkkədə nazil olmuşdur, 93 ayədir)\n1. Ta, Sin! Bu, Qur'anın və (haqqı batildən ayıran) açıq-aydın bir Kitabın ayələridir!\n2. Mö'minlərə (doğru yol göstərən) rəhbər və (Cənnətlə) müjdədir.\n3. O kəslər ki, (vaxtlı-vaxtında, lazımınca) namaz aılır, zəkat verir və axirətə möhkəm inanırlar.\n4. Həqiqətən, axirətə inanmayanların (pis) əməllərini özlərinə yaxşı göstərdik. Onlar (öz azğınlıqları içərisində) şaşqın bir vəziyyətdədirlər.\n5. Onları (dünyada) çox pis əzab gözləyir, (imanı küfrə dəyişdirməklərinə görə) axirətdə ən böyük ziyana uğrayacaq kəslər də onlardır!\n6. (Ya Rəsulum!) Həqiqətən, Qur'an sənə hikmət sahibi olan, (hər şeyi) bilən Allah tərəfindən təlqin (vəhy tə'lim) olunur.\n7. Bir zaman Musa (Mədyəndən Misirə gedərkən) ailəsinə demişdi: "Mən bir od gördüm, (siz burada durun) mən də gedib ondan sizə bir xəbər, yaxud bir göz gətirim ki, qızınasınız".\n8. Musa (alovun) yanına çatdıqda belə bir nida gəldi: "Alovun yanında olan (Musa) və ətrafında olanlar (mələklər və ya peyğəmbərlər) mübarək kimsələrdir (bərəkətlidirlər). Aləmlərin Rəbbi olan Allah pakdır, müqəddəsdir! (Bütün eyib və nöqsanlardan kənardır!)\n9. Ya Musa! Yenilməz qüvvət, hikmət sahibi olan Allah Mənəm!\n10. Əsanı (yerə) at! (Musa əsanı yerə atdı). O, (əsanın) ilan kimi qıvrıldığını gördükdə dönüb qaçdı, heç dala da baxmadı. (Biz ona belə buyurduq: ) "Ya Musa, qorxma! Peyğəmbərlər Mənim hüzurumda qorxmazlar.\n11. Yalnız (günah etməklə özünə) zülm eləyən (qorxmalıdır). Lakin (pislik etdikdən) sonra tövbə ilə pisliyi yaxşılığa çevirən kəs (bilsin ki, Mən beləsini) bağışlayanam, rəhm edənəm!\n12. Əlini qoynuna (köynəyinin yaxasına, yaxud qoltuğunun altına) qoy ki, Fir'ona və onun tayfasına göndərilən doqquz mö'cüzədən biri olaraq eyibsiz-qüsursuz ağappaq (parlaq bir nur kimi) çıxsın. Həqiqətən, onlar (Allahın itaətindən çıxmiş) fasiq bir camaatdır!"\n13. Mö'cüzələrimiz aşkar şəkildə gəlib onlara çatdıqda: "Bu, açıq-aydın bir sehrdir!" - dedilər.\n14. (Mö'cüzələrimizin) həqiqiliyinə daxilən möhkəm əmin olduqları halda, haqsız yerə və təkəbbür üzündən onları inkar etdilər. (Ya Rəsulum!) Bir gör fitnə-fəsad törədənlərin axırı necə oldu!\n15. Biz Davuda və Süleymana elm (insanlar arasında mübahisəli məsələləri həll edib ədalətli hökm çıxartmaq, quşların dilini bilmək və i. a.) verdik. Onlar dedilər: "Bizi öz mö'min bəndələrinin çoxundan üstün tutan Allaha həmd olsun!"\n16. Süleyman Davuda (peyğəmbərlikdə, elmdə və mülkdə) vərəsə oldu və dedi: "Ey insanlar! Bizə quş dili öyrədildi və (peyğəmbərlərə, padşahlara nəsib olan) hər şeydən verildi. Bu, həqiqətən açıq-aşkar bir lütfdür!"\n17. (Bir gün) Süleymanın cinlərdən, insanlardan və quşlardan ibarət qoşunu toplandı. Onlar cərgə-cərgə düzülüb (nizamla) gedirdilər.\n18. Nəhayət, onlar (Taifdəki, yaxud Şamdakı) qarışqa vadisinə gəlib çatdıqda bir qarışqa (qarışqaların padşahı) dedi: "Ey qarışqalar! Yuvalarınıza girin ki, Süleyman və ordusu özləri də bilmədən sizi (ayaqları altında) basıb əzməsinlər!"\n19. (Süleyman qarışqanın) bu sözündən gülümsəyib dedi: "Ey Rəbbim! Mənə mənim özümə və ata-anama ehsan buyurduğun ne'mətə şükür etmək, Sənin razı qalacağın yaxşı iş görmək üçün ilham (qüvvət) ver! Və məni öz mərhəmətinə saleh bəndələrinin zümrəsinə daxil et!"\n20. Sonra (Süleyman) quşları yoxlayıb dedi: "(Torpaq altında suyun harada olduğunu bilən) Hüdhüdü (şanapipiyi) niyə görmürəm? Yoxsa o burada yoxdur?\n21. And olsun ki, ona şiddətli bir əzab verər, ya da tutub kəsərəm (boğazını üzərəm). Yaxud da o (üzrlü səbəbə görə burada olmaması üçün) aşkar bir dəlil gətirsin!"\n22. Bir azdan (Hüdhüd) gəlib dedi: "Sənin bilmədiyin bir şeyi öyrəndim. Sənə Səbadan doğru bir xəbər gətirmişəm.\n23. Mən onlara (Səba əhlinə) padşahlıq edən bir qadın gördüm. Ona (dünyada şahlara lazım olan) hər şey verrilmişdir. Onun çox böyük (əzəmətli) bir taxtı vardır.\n24. Mən onun və tayfasının Allahı qoyub günəşə sitayiş etdiklərini gördüm. Şeytan (çirkin) əməllərini onlara gözəl göstərmiş, onları (doğru) yoldan sapdırmışdır. Buna görə də haqq yolunu tapa bilmirlər.\n25. Göylərdə və yerdə pünhan olanı (yağışı, bitkiləri) aşkara çıxardan, onların gizlində və aşkarda etdikləri hər şeyi bilən Allaha səcdə etməsinlər deyə (Şeytan belə etmişdir).\n26. O böyük ərşin Rəbbi (sahibi) olan Allahdan başqa heç bir tanrı yoxdur!"\n27. (Süleyman Hüdhüdə) dedi: "Baxaq görək doğru deyirsən, yoxsa yalançısan!\n28. Mənim bu məktubumu aparıb (göydən) onlara at, sonra yaxın bir yerə çəkilib dur, bax gör nə cavab verəcəklər!"\n29. (Səba hökmdarı Bəlqis Süleymanın məktubunu alıb oxuyandan sonra) dedi: "Ey ə'yanlar! Mənə çox hörmətli bir məktub göndərildi (atıldı).\n30. O məktub Süleymandandır və o "bismillahir-rəhmanır-rəhim"lədir (bismillahla başlanır).\n31. (Məzmunu belədir: ) "Mənə qarşı təkəbbür göstərməyin və yanıma müt'i (müsəlman) olaraq gəlin! (Mənim də'vətimə saymazlıqla yanaşmayın. Allaha təslim olaraq yanıma gəlin)".\n32. (Bəlqis) dedi: "Ey ə'yanlar! Bu iş barəsində mənə rə'yinizi bildirin. Mən sizinlə məsləhətləşməmiş heç bir iş görən (hökm verən) deyiləm!"\n33. Onlar dedilər: "Biz böyük bir qüvvət və qüdrət sahibiyik. (Güclü ordumuz, sursatımız, hərb alətlərimiz var. Özümüz də təcrübəli, mahir döyüşçülərik). Hökm sənindir. Nə əmr edəcəyinə özün bax (fikirləş)!"\n34. (Bəlqis) dedi: Hökmdarlar bir ölkəyə (zorla) girdikləri zaman onu xarabazara çevirər, xalqının böyüklərini də zəlil (qul, əsir) edərlər. Onlar məhz belə hərəkət edərlər. (Hökmdarların adəti, davranışı belədir).\n35. Mən onlara bir hədiyyə göndərəcəyəm; görüm elçilər nə ilə qayıdacaqlar! (Əgər Süleyman peyğəmbərdirsə, onu rədd edər; yox, əgər ancaq bir padşahdırsa, qəbul edər).\n36. (Elçibaşı Bəlqisin göndərdiyi hədiyyə ilə) Süleymanın yanına gəldikdə o dedi: "Siz mənə mal-dövlətləmi yardım edirsiniz? Allahın mənə verdiyi (peyğəmbərlik, səltənət) sizə verdiyindən (dünya malından) daha yaxşıdır. Amma siz (dünyanın bərbəzəyinə aldanıb) öz hədiyyələrinizlə sevinirsiniz.\n37. Durma, onların (Səba əhlinin) yanına qayıt! And olsun ki, (əgər müt'i olaraq yanıma gəlməsələr) gücləri çatmayacaq bir ordu ilə üstlərinə gedib onları öz yurdundan zəlil və xar vəziyyətdə çıxardarıq!"\n38. (Süleyman) dedi: "Ey ə'yanlar! Onlar müt'i vəziyətdə (müsəlman olaraq) yanıma gəlməmiş hansınız onun (Bəlqisin) taxtını mənə gətirə bilər?"\n39. Cinlərdən olan (çox qüvvətli və nəhəng) bir ifrit dedi: "Sən yerindən (taxtından) qalxmamış mən onu sənə gətirərəm. Mən bu işi görməyə çox qüvvətliyəm, e'tibarlıyam! (Mənim Bəlqisin taxtını götürüb gətirməyə gücüm çatar. Mən taxtın üzərində olan qızıl-gümüşə, lə'l-cəvahirata əlimi belə vurmaram, onlardan heç bir şey götürmərəm!)"\n40. (Süleyman taxtın daha tez gətirilməsini istədi). Kitabdan (Allahın kitabından, yaxud lövhi-məhfuzdan) bir qədər xəbəri olan birisi (Cəbrail, yaxud Xızır və ya Süleymanın çox ağıllı və tədbirli vəziri Asəf ibn Bərxiya) dedi: "Mən onu sənə bir göz qırpımında (gözünü yumub açınca) gətirərəm!" (Süleyman) onu (taxtı) yanında hazır durmuş görüncə dedi: "Bu, Rəbbimin lütfündəndir (mərhəmətindəndir). Məni imtahana çəkməyi üçündür ki, görək (Onun ne'mətinə) şükür edəcəyəm, yoxsa nankor olacağam! Kim (Rəbbimin ne'mətinə) şükür etsə, yalnız özü üçün (öz xeyrinə) şükür edər; kim nankor olsa, (bilsin ki) həqiqətən, Rəbbim (onun şükrünə) möhtac deyildir, kərəm sahibidir!" (Allah dünyada qədirbilənə də, nankora da, mö'minə də, kafirə də lazımınca ruzi və gün-güzəran verər, çünki O, tükənməz mərhəmət sahibidir!)\n41. (Süleyman) dedi: "(Bəlqəsin) taxtını tanımaz hala salın, görək onu tanıyacaq, ya yox?!"\n42. (Bəlqis) gəldikdə ona: "Taxtın bu cürdürmü?" - deyildi. O da: "Sanki odur!" - deyə cavab verdi. (Süleyman qadının dərin zəka sahibi olduğunu görüncə dedi: ) "Bizə ondan daha öncə (tövhid haqqında) elm verilmiş və biz (ondan daha qabaq Allaha) müt'i (müsəlman) olmuşuq!"\n43. (Süleyman) ona Allahdan başqasına (günəşə, aya) ibadət etməyi qadağan etdi. (Yaxud Allahdan başqasına tapınması o qadına Allaha ibadət etməyə mane olmuşdu). Çünki o, kafir bir tayfadan idi.\n44. (Bəlqəsin əqlini, zəkasını yoxlamaq məqsədilə) ona belə deyildi: "Saraya daxil ol!" (Süleymanın sarayı büllurdan tikildiyi və altına su buraxıldığı üçün Bəlqis) sarayı gördükdə onu dərin bir gölməçə hesab etdi və (paltarı islanmasın deyə) atəyini qaldırdı (baldırlarını açdı). O (Süleyman): "Bu (su deyil) büllurdan tikilmiş (şəffaf) bir saraydır!" - dedi. (Bəlqis) dedi: "Ey Rəbbim! Mən (günəşə sitayiş etməklə) özümə zülm etmişdim. Mən artıq Süleymanla (Süleymanın sayəsində) aləmlərin Rəbbi olan Allaha təslim oldum!"\n45. Biz Səmud tayfasına - Allaha ibadət edin deyə, qardaşları Salehi (peyğəmbər) göndərdik. (Saleh öz tayfasının yanına gələn kimi) onlar bir-biri ilə çəkişən (düşmənçilik edən) iki firqəyə (mö'minlərə və kafirlərə) ayrıldılar.\n46. (Saleh) dedi: "Ey qövmüm! Siz nə üçün yaxşılıqdan qabaq pisliyə tələsirsiniz? (Tövbədən qabaq əzabı, mərhəmətdən öncə zülmü istəyirsiniz?) Nə üçün Allahdan bağışlanmağınızı diləmirsiniz ki, bəlkə, rəhm olunasınız?"\n47. Onlar dedilər: "Bizə sənin və yanında olanların ucbatından uğursuzluq üz verdi. (Ayağınız bizə düşmədiyi üçüb pis günə qaldıq, cürbəcür müsibətlərə düçar olduq). (Saleh) dedi: "Sizin uğursuzluğunuz Allahdandır. Bəlkə də, (itaət edib-etməyəcəyinizi bilmək üçün Allah tərəfindən) imtahan olunursunuz.\n48. (Səmud tayfasının yaşadığı Hirc adlı) şəhərdə doqquz kişi var idi ki, yer üzündə fitnə-fəsad törədər, əsla yaxşı bir iş görməzlər.\n49. Onlar öz aralarında Allaha and içib belə dedilər: "Biz gecə ona və ailəsinə (yaxud ona iman gətirənlərə) hücum edib (hamısını) öldürəcək, sonra da onun (qanını almaq istəyən) qəyyumuna deyəcəyik ki, biz onun ailəsinin (kimlər tərəfindən) öldürüldüyünü görməmişik (öldürüldüyü yerdə olmamışıq) və biz, həqiqətən, doğru danışırıq!"\n50. Onlar bir hiylə qurdular. Biz isə özləri də bilmədən (gözlənilməyən bir əzabla) hiylələrinin cəzasını verdik.\n51. (Ya Rəsulum!) Bir gör onların hiylələrinin axırı necə oldu. Biz onların (doqquz kişinin) özlərini də, tayfalarını da büsbütün yox etdik.\n52. Bu, zülmləri üzündən onların bomboş (viran) qalmış evləridir. Həqiqətən, bunda (qüdrətimizi) anlayıb bilən bir qövm üçün ibrət vardır!\n53. İman gətirib (Allaha şərik qoşmaqdan, Ona asi olmaqdan) qorxanları isə xilas etdik!\n54. Lutu da (peyğəmbər göndərdik). O zaman (Lut) öz tayfasına demişdi: "Gözünüz görə-görə çirkin işləmi məşğul olursunuz? (Etdiyiniz əməlin qəbahətini, günahını başa düşə-düşə hələ də ona davam edirsiniz!)\n55. Siz qadınları qoyub şəhvətlə erkəklərin yanınamı (üstünəmi) gedirsiniz? Həqiqətən, siz cahil bir tayfasınız!"\n56. (Lut) tayfasının cavabı yalnız: "Lutun ailəsini yurdunuzdan qovub çıxardın. Çünki onlar (bizim gördüyümüz işlərdən) təmiz qalmaq istəyən insanlardır!" - deməkləri olmuşdu.\n57. Buna görə də Biz onu və ailəsini xilas etdik, yalnız övrətini (əzab içində) qalanlardan olmasını təqdir etdik. (Canında nə olduğunu bildiyimiz üçün onun barəsində əzəldən belə hökm verdik).\n58. Onların üstünə (qızmar daşdan) bir yağış yağdırdıq. (Peyğəmbərlər vaxitəsilə Allahın əzabından) qorxudulanların yağışı nə yaman imiş!\n59. (Ya Rəsulum!) De: "Həmd olsun Allaha! Salam olsun (Allahın peyğəmbər) seçdiyi bəndələrinə! (Ey Məkkə əhli!) Allah yaxşıdır, yoxsa (müşriklərin) Ona şərik qoşduqları (bütlər)?!\n60. (Bütlər yaxşıdır) yoxsa göyləri və yeri yaradan, sizin üçün göydən yağmur endirən kimsə?! Sonra Biz o yağmurla sizin üçün gözəl bağçalar yetişdirdik. (Əgər Allahın yaratdığı və yerə endirdiyi su olmasaydı) siz (o bağçaların) ağaclarını göyərdə bilməzdiniz. Məgər Allahla yanaşı başqa bir tanrımı var?! Lakin (müşriklər bütlərini Allaha) bərabər tutan bir tayfadırlar! (Yaxud onlar qəsdən haqq yoldan yayınan bir qövmdürlər!)\n61. (Bütlər yaxşıdır) yoxsa yeri (sizin üçün) məskən yaradıb ortasında çaylar axıdan, üzərində (titrəməsin deyə) möhkəm durmuş dağlar bərqərar edən və (şirin və şor suları bir-birinə qarışmasın deyə) iki dənizin arasında maneə qoyan kimsə?! Məgər Allahla yanaşı başqa bir tanrımı var?! Lakin (müşriklərin) əksəriyyəti (Allahın vəhdaniyyətini, Onun nə qədər əzəmətli olduğunu) bilmirlər!\n62. (Bütlər yaxşıdır) yaxud əli hər yerdən üzülüb darda qalan birisi Ona dua etdiyi zaman onun duasını qəbul buyuran, (sizdən) şəri sovuşduran, sizi yer üzünün varisləri edən kimsə? Məgər Allahla yanaşı başqa bir tanrımı var? Siz nə az düşünüb danışırsınız?\n63. Yaxud qurunun və suyun (səhranın və dənizin) zülmətlərində sizə doğru yol göstərən, küləkləri Öz rəhməti (yağışı) önündə bir müjdəçi olaraq göndərən kimsə?! Məgər Allahla yanaşı başqa bir tanrımı var?! Allah (müşriklərin) Ona şərik qoşduqlarından (bütlərdən) ucadır!\n64. Yaxud (məxluqatı) öncə yaradan (öldükdən) sonra (qiyamət günü) onu yenidən dirildən, sizə göydən (yağışla), yerdən (növbənöv bitkilərlə, meyvələrlə) ruzi verən kimsə?! Məgər Allahla yanaşı başqa tanrımı var?" De: "(Ey müşriklər!) Əgər (Allahın şərikləri olduğunu) doğru deyirsinizsə, dəlilinizi gətirin!"\n65. (Ya Rəsulum!) De: "Allahdan başqa göylərdə və yerdə olan heç kəs qeybi bilməz! Onlar yenidən nə vaxt diriləcəklərini də bilməzlər!\n66. Xeyr, onların (müşriklərin) elmi axirəti qavrayıb dərk edə bilməz. Xeyr, onlar (axirət) barəsində şəkk-şübhə içindədirlər. Xeyr, onlar ona qarşı kordurlar!" (Müşriklər axirətə inanmadıqları halda, nə üçün onun barəsində sual verirlər?! Məgər onların elmi belə bir sual verməyə kifayətdirmi?! Və ya müşriklər axirət haqqında yalnız qəbirlərindən çıxardılıb dirildiləcəkləri zaman biləcəklər ki, bu da onlara heç bir fayda verməyəcəkdir!)\n67. Kafirlər dedilər: "Məgər bizlər və atalarımız torpaq olduqdan sonra (dirildilib qəbirlərimizdən) çıxardılacağıq?\n68. Həqiqətən, bu (dirilmə) bizə və'd olunduğu kimi, öncə atalarımıza da (və'd olunmuşdu). Bu, qədimlərin əfsanələrindən (yalan sözlərindən) başqa bir şey deyildir!"\n69. (Ya Rəsulum!) De: "Yer üzünü gəzib-dolaşın, günahkarların axırının necə olduğuna bir baxın!"\n70. (Ya Peyğəmbərim!) Onlardan (kafirlərin təkzib etmələrindən) ötrü kədərlənmə və (sənə qarşı) qurduqlarına (hiylələrə) görə də ürəyini qısma!\n71. Onlar: Əgər doğru danışırsınızsa, (deyin görək) bu və'd (bizi qorxutduğunuz əzab və'dəsi) nə vaxt yerinə yetəcəkdir?" - deyə soruşarlar.\n72. De: "Tez-tələsik istədiyiniz (əzabın) bir hissəsi, bəlkə də, artıq sizə gəlib çatmaq üzərədir!" (Müşriklər onlara və'd olunan əzabın bir hissəsini Ühüd vuruşunda daddılar, qalanını isə Cəhənnəmdə dadacaqlar!)\n73. (Ya Rəsulum!) Həqiqətən, sənin Rəbbin insanlara mərhəmətlidir, lakin onların əksəriyyəti (Allahın bu mərhəmətinə) şükür etməz.\n74. Şübhəsiz ki, sənin Rəbbin onların ürəklərinin gizli saxladığı və özlərinin aşkar etdikləri hər şeyi (qəlblərin sirlərini və açıq-aşkar əməllərini) bilir.\n75. Göylərdə və yerdə (heç kəsin bilmədiyi) elə bir gizli şey yoxdur ki, açıq-aydın Kitabda (lövhi-məhfuzda) olmasın!\n76. Həqiqətən, bu Qur'an İsrail oğullarına ixtilafda olduqları şeylərin əksəriyyətini anladıb xəbər verir.\n77. Və şübhəsiz ki, o mö'minlərə bir hidayət (doğru yolu göstərən rəhbər) və mərhəmətdir.\n78. Həqiqətən, sənin Rəbbin onların (dini məsələlərdə ixtilafda olanların) arasında Öz hökmünü (ədalətlə) verəcəkdir. O, (hər şeyə) qalib olandır, (hər şeyi) biləndir!\n79. (Ya Rəsulum!) Sən ancaq Allaha təvəkkül et, çünki sən açıq-aydın həqiqi dindəsən (haqq yoldasan).\n80. Şübhəsiz ki, sən nə ölülərə (haqqı) başa sala bilər, nə də dönüb gedən karlara (haqqa) çağırışı eşitdirə bilərsən!\n81. Sən o korları düşdükləri əyri yoldan düz yola gətirə bilməzsən. Sən (haqqı) yalnız ayələrimizə inananlara eşitdirə bilərsən. Məhz onlar müsəlmandırlar. (Allaha ürəkdən inanıb Ona canla-başla itaət edərlər).\n82. Onlara deyilən söz yerinə yetdiyi (qiyamət yaxınlaşdığı) zaman onlar üçün yerdən (mö'minlərlə kafirləri xüsusi nişanla bir-birlərindən ayıran) bir heyvan çıxardarıq ki, onlarla danışıb (Bizim adımızdan): "İnsanlar ayələrimizə inanmırdılar!" - deyər.\n83. O gün hər ümmətdən ayələrimizi təkzib edənləri dəstə-dəstə yığarıq. Sonra onlar (bir yerə cəm edilib məhşərə) sürüklənərlər.\n84. Onlar (haqq-hesab yerinə) gəlib çatdıqda (Allah) buyurar: "Ayələrimizi anlamadığınız (bilmədiyiniz) halda, onları yalanmı hesab edirdiniz? Yaxud siz (dünyada) nə edirdiniz? (O nə iş idi ki, görürdünüz?)"\n85. Etdikləri zülm (küfr) üzündən onlara deyilən söz yerinə yetər (və'd olunduqları əzab, müsibət başlarına gələr). Onlar heç danışa da bilməzlər!\n86. Məgər gecəni onların istirahəti üçün (qaranlıq) yaratdığımızı, gündüzü isə (işlərini görmək, ruzi qazanmaq üçün) işıqlı etdiyimizi görmürlərmi? İman gətirən bir tayfa üçün bunda (Allahın vəhdaniyyətinə, qüdrətinə dəlalət edən) əlamətlər vardır.\n87. Sur çalınacağı gün Allahın istədiklərindən (məhrəm mələklərdən, yaxud Allahın yanında həmişə diri olan şəhidlərdən) başqa, göylərdə və yerdə olanlar (bütün məxluqat) dəhşətli bir qorxuya düşər və onların hamısı Onun hüzuruna müt'i (zəlil) vəziyyətdə gələr.\n88. (O gün) dağlara baxıb onları donmuş (hərəkətsiz durmuş) zənn edərsən, halbuki onlar bulud keçdiyi kimi keçib gedərlər. Bu, hər şeyi bacarıqla (yerli-yerində) edən Allahın gördüyü işdir. Həqiqətən, O, etdiyiniz (bütün) əməllərdən xəbərdardır!\n89. Hər kəs (Rəbbinin hüzuruna) yaxşı əməllə (tövhid kəlməsi ilə, səmimi-qəlbdən imanla) gəlsə, onu (bu əməlin) müqabilində daha yaxşı bir mükafat (Cənnət) gözləyir. Belələri o gün (qiyamət günü) dəhşətli qorxudan da əmin olarlar.\n90. (Rəbbinin hüzuruna) pis əməllə gələnlər isə cəhənnəm oduna üzüstə atılarlar. (Mələklər onlara belə deyərlər: ) "Bu, yalnız (dünyadakı pis) əməllərinizin cəzasıdır! (Sizə artıq heç bir şey edilmir!)"\n91. (Ya Rəsulum! De: ) "Mənə ancaq bu şəhərin (Məkkənin) Rəbbinə ibadət etmək əmr olumuşdur. Elə bir şəhər ki, (Rəbbim) onu müqəddəs tutmuşdur. (Orada qan tökmək, bir kəsə zülm etmək qadağan olunmuşdur. Başqa yerdə halal olan şeylər orada haram buyurulmuşdur). Hər şey yalnız Onundur. Mənə müsəlman (Allaha təslim) olmaq əmr edilmişdir!\n92. Və mənə Qur'an oxumaq (buyurulmuşdur)!" Hər kəs doğru yolda olsa, yalnız özü (öz xeyri) üçün doğru yolda olmuş olar. Hər kəs doğru yoldan çıxsa, (ona) de: "Mən yalnız (insanları Allahın əzabı ilə) qorxudan peyğəmbərlərdənəm!" (Mənim vəzifəm ancaq dini təbliğ etməkdir. Həç kəsi iman gətirməyə məcbur edən deyiləm!)\n93. Və de: "Həmd olsun Allaha! O Öz ayələrini (qüdrət nişanələrini) sizə göstərəcək, siz də onları görüb tanıyacaqsınız. Rəbbin etdiyiniz əməllərdən (Məkkə müşrikləri və kafirlərin gördüyü işlərdən) əsla xəbərsiz deyildir!"\n1997'den bugüne 311.103.353. ziyaretcisiniz.


ABŞ-ın Azərbaycandakı səfirliyi dəstəyə görə Heydər Əliyev Mərkəzinə təşəkkür edib 1905.az\nBiz ABŞ bayrağını möhtəşəm memarlıq abidələrindən olan Heydər Əliyev Mərkəzinin binası üzərində nümayiş etdirdiyi üçün mərkəzə minnətdarlığımızı bildiririk.\nAZƏRTAC xəbər verir ki, bu sözlər ABŞ-ın Azərbaycandakı səfirliyinin yaydığı açıqlamada öz əksini tapıb.\nAçıqlamada, həmçinin deyilir: “Belə çətin zamanda bu, ABŞ ilə Azərbaycan arasındakı həmrəyliyin və iki millət arasında olan dostluğun nümunəsidir. Biz birlikdə COVID-19 pandemiyasına qalib gələcəyik!”.\nQeyd edək ki, aprelin 13-də Heydər Əliyev Mərkəzinin binası üzərinə Amerika Birləşmiş Ştatlarının bayrağı videoproyeksiya olunub. Bununla Azərbaycanın koronavirus (COVID-19) pandemiyası ilə mübarizədə həmrəyliyi nümayiş etdirilib.


Ülvi Rəfiyev — Vikipediya\nÜlvi Rəfail oğlu Rəfiyev (16 avqust 1996; Ordubad, Azərbaycan — 25 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.\nÜlvi Rəfiyev 1996-cı il avqustun 16-da Ordubad şəhərində anadan olub. 2013-2017-ci illərdə Azərbaycan Dövlət Neft və Sənaye Universitetində (ADNSU) ali təhsil alıb. Nişanlı idi.\nAzərbaycan Ordusunun əsgəri olan Ülvi Rəfiyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb. Ülvi Rəfiyev oktyabrın 25-də Füzuli döyüşləri zamanı şəhid olub. Suraxanı rayonunda dəfn olunub.\nMənbə — "https://az.wikipedia.org/w/index.php?title=Ülvi_Rəfiyev&oldid=6407076"


Azərbaycanda yeni təhsilalma forması - distant (məsafədən) təhsil bizə nə verəcək?\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə aparılmış tədqiqatların nəticələri\nTətbiqi Tədqiqatlar Fondunun Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə həyata keçirdiyi "Azərbaycanın ali və orta ixtisas təhsili sistemində distant təhsilin perspektivləri: problemin tədqiqi, müzakirəsi, təbliği" layihəsi başa çatdırılmışdır. Layihə cəmiyyət üçün mühüm əhəmiyyət daşıyan təhsil sahəsinin aktual problemlərindən birinə həsr edilmişdir.\nAzərbaycan təhsil sistemi zamanın tələblərinə uyğun olaraq böyük islahatlar və yeni mühitə adaptasiya dövrünü yaşayır. Təhsilin, o cümlədən ali və orta ixtisas təhsilinin forma və məzmununda hazırkı ictimai-iqtisadi mühitin tələblərinə uyğun olaraq addımlar atılır. Avropanın və dünyanın sosial-iqtisadi və mədəni məkanına inteqrasiya edən Azərbaycan bu məkanın əmək bazarının standartlarına cavab verən kadrlar hazırlamaq, öz böyüyən nəslinin rəqabətqabiliyyətliliyini təmin etmək üçün məqsədyönlü şəkildə iş aparır.\nTəhsil sahəsində yerinə yetirilən bu işlərin uğurla aparılması və arzu olunan nəticələrin əldə edilməsi üçün cəmiyyətin bütün qüvvələrinin gücünün birləşdirilməsinə böyük ehtiyac vardır. Bu cəhətdən təhsil ictimaiyyətinin, təhsil problemləri üzrə mütəxəssislərin, qeyri-hökumət təşkilatlarının görə biləcəyi işlər kifayət qədər çoxşaxəlidir. Cəmiyyətin özündən gələn təşəbbüslərə böyük ehtiyac vardır ki, bu işdə də qeyri-hökumət təşkilatlarının rolu əvəzsizdir.\nLayihə çərçivəsində distant təhsil üzrə dünyanın inkişaf etmiş ölkələrinin təcrübəsinin öyrənilməsi, bu təhsil formasının tətbiqi baxımdan Azərbaycan təhsil mühitinin və perspektivlərinin araşdırılması, distant təhsilin maddi-texniki bazasının tələblərinin dəqiqləşdirilməsi, distant təhsilin informasiya texnologiyaları təminatı imkanlarının analizi, elmi metodik təminat problemlərinin aşkarlanması, nəzarət və sertifikatlaşma, akkreditasiya problemlərinin araşdırılması və s. istiqamətində işlər görülmüşdür.\nAparılan tədqiqatlar əsasında çıxarılmış nəticə və təklifləri təqdim edirik:\n* Distant təhsil dünyanın inkişaf etmiş ölkələrində son onilliklər dövründə geniş yayılmış təhsil formalarından biri olmaqla böyük əhəmiyyət kəsb etməyə başlamışdır. Texnika və texnologiyaların müasir dövrdə inkişaf tempinin yüksəlməsi, nəzəri elmi fikrin və uyğun olaraq praktikanın genişlənməsi sürəti təhsilin bütün mərhələlərinin, xüsusən də ali, orta ixtisas və peşə təhsilinin də sürət templərini qəbul etməsini, onlarla ayaqlaşmasını tələb edir. Əldə olunan biliklər bu inkişaf tempinə uyğun olaraq sürətlə köhnəlir və onların təzələnməsinə, yeniliklərin vaxtaşırı və fasiləsiz olaraq mütəxəssislərə çatdırılmasına ehtiyac yaranır. Belə bir şəraitdə bütün yaş kateqoriyasından olan insanları əhatə etmək, onları elmin və texnologiyanın son nailiyyətləri ilə tanış etməyin ən sərfəli və əlverişli formalarından biri distant təhsildir.\n* Müasir dövrün tələbi olan "ömür boyu təhsil" ehtiyaclarını ödəməyin ən optimal forması distant təhsildir. İnsanların öz işlərindən ayrılmadan ixtisaslarını artırmaq imkanı cəlbedicidir və bu məsələ onların ixtisasını artırmaq və bunun hesabına gəlirlərini artırmaq imkanı verməsi distant təhsilin əlverişliliyini əyani şəkildə göstərir.\n* Aparılan tədqiqatlar göstərir ki, distant təhsil ali, orta ixtisas və peşə təhsilinin bütün formaları üçün məqbuldur və onların müəyyən zaman kəsiyində tamamilə tətbiqi labüddür. Lakin bu işi başlamaq üçün daha münasib, daha konkret təhsil proqramlarının seçilməsi məqsədəuyğundur. Bu həm təcrübə toplamağa, həm başlanan işi addım-addım təkmilləşdirməyə, həm də prosesin özündə bu sahədə olan nəzəri bilikləri praktikada sınaqdan keçirməyə imkan verir.\n* Distant təhsilin uğurunda modul texnologiyasının tətbiqi əvəzsizdir. Belə ki, konkret ixtisas üzrə və konkret məqsədlər üçün təşkil edilmiş modul əsasında proqramların reallaşması ilə daha çevik, daha azsaylı qruplarla lazım olan vəzifələrin həlli və yüksək nəticələr əldə etmək mümkündür.\n* Distant təhsildə biliklərin qiymətləndirilməsi və yekun attestasiya məsələləri, alınan ixtisasın sertifikatlaşdırılması bu sahədə diqqət tələb edən və Azərbaycan şəraitində hələ müəyyənləşdirilməmiş problemlərdən biridir. Distant təhsilə nəzarət, onun keyfiyyətinin təmin edilməsi, məsafədən əlaqə şəraitində şəxsiyyətin identifikasiyası problemi bütün dünya təhsil sistemində çətin həll olunan məsələlərdəndir. Bunun üçün geniş araşdırma və hazırlıq işlərinin aparılmasına, bu sahədə Azərbaycan reallıqlarının da nəzərə alınmaqla dəqiq əsasnamənin, norma və qaydaların müəyyənləşdirilməsinə ehtiyac vardır.\n* Aparılan sorğunun nəticələrinə görə distant təhsilin mahiyyəti, onun fərqli və oxşar cəhətləri, əhəmiyyəti, üstünlükləri, yaratdığı imkanlar barədə bilgilər tam aydın deyildir. Cəmiyyətdə müəyyən qədər təsəvvür olsa da onun barəsində geniş maarifləndirmə işinin aparılmasına ehtiyac vardır. Nəzərə almaq lazımdır ki, təhsil ictimaiyyəti həmin təhsilin tətbiqində bilavasitə iştirak edən mütəxəssislər kimi bu işi dərindən bilməlidirsə, geniş əhali kütləsinin həmin xidmətin istifadəçiləri kimi məlumatlı olmaları vacibdir. Ölkənin hər bir vətəndaşının distant təhsilin xidmətinə ehtiyacı ola bilər və o bu xidmətdən istifadə imkanına malik olmalıdır.\n* Distant təhsilin Azərbaycan şəraitində üzləşə biləcəyi problemlərdən biri dərsliklər, dərs vəsaitləri, metodik vəsaitlər, elektron tədris materiallarının azlığı, bəzi ixtisaslar üzrə isə ümumiyyətlə olmamasıdır. Nəzərə almaq lazımdır ki, informasiya cəmiyyətlərinin formalaşdığı elm və texnologiya sahəsində sürətli inkişaf getdiyi müasir dövrdə mövcud vəsaitlər də sürətlə köhnəlir. Dərs materiallarının, xüsusən, elektron tədris vasitələrinin hazırlanması və istifadəçiyə çatdırılması işi həmin inkişafla ayaqlaşmalıdır. Bu vəzifə qüvvələrin tam səfərbər edilməsini tələb edir. Buna görə də həmin işin görülməsinə məxsusi diqqət və vəsaitin ayrılmasına ehtiyac vardır.\n* Sorğunun və aparılan digər tədqiqatların nəticələrinə görə distant təhsil qaydasında xaricdə təhsil Azərbaycanda rəğbətlə qarşılanır. Bütövlükdə isə xaricdə təhsil böyük perspektivə malikdir. Bu bir tərəfdən Azərbaycan üçün zəruri olan ixtisaslar üzrə kadr hazırlığı problemini həll etməyə kömək edirsə, digər tərəfdən Azərbaycanın təhsil sisteminin qabaqcıl dünya təhsil sisteminə inteqrasiyasına, onun həmin məkanın rəqabət mühitinə daxil olaraq öz səviyyəsini yüksəltməsinə təkan verir. Bu sahədə çatışmayan cəhət məlumatın kifayət qədər olmaması, dil biliklərində olan çatışmazlıqlar və sairədir.\n* Aparılan tədqiqatların nəticələrinə istinad edərək təklif edərdik ki, distant təhsilin uğurlu tətbiqi və onun dəyərli cəhətlərindən maksimum bəhrələnmək üçün:\na) Distant təhsilin tətbiqi və müxtəlif cəhətdən təmin edilməsi üçün vahid mərkəzin yaradılmasına ehtiyac vardır.\nb) Distant təhsil haqqında maarifləndirmə işinin genişləndirilməsi üçün aidiyyəti dövlət orqanlarının, geyri-hökumət təşkilatlarının, cəmiyyətin digər qurumlarının gücü vahid istiqamətdə səfərbər edilməli, bu iş planlı şəkildə, məqsədyönlü formada aparılmalıdır.\nc) Xaricdə distant formada təhsilin təbliği, təşkili və istiqamətləndirilməsi üçün dövlət əsaslı mərkəzin yaradılması zəruridir.\nTətbiqi Tədqiqatlar Fondunun sədri, layihənin işçi qrupunun rəhbəri


Java (proqramlaşdırma dili) Info. About. What's This?\nJava (proqramlaşdırma dili)\nⓘ Java (proqramlaşdırma dili)\nJava – Sun Microsystems şirkəti tərəfindən təqdim olunan obyektyönlü proqramlaşdırma dilinə və texnologiyalara verilən ümumi ad. Java proqram dili struktur və sintaksisinə görə C proqram dilinə çox yaxındır. Rəsmi olaraq 23 may 1995-ci ildə təqdim olunmuşdur.\nBaşlanğıcda Oak "palıd" adlandırılan bu dil Ceyms Qoslinq ing. James Gosling tərəfindən məişət cihazlarının proqramlaşdırılması üçün yaradılmışdı. Daha sonra bu ad Java ilə əvəz olundu və server proqram təminatının yazılması üçün istifadə olunmağa başladı. Bu proqramlaşdırma dili Java kofe markasının şərəfinə adlandırılmışdır və buna görə də onun rəsmi embleminin üzərində fincanda buxarlanan kofe təsvir olunmuşdur.\n1. Java platformasının təsnifatı\nJava daxilində bir neçə əsas ailə texnologiyaları mövcuddur:\nJava SE - Java Standard Edition, Java əsas nəşri, bu nəşrdə Java Runtime Environment, kompilyatorlar, API vardır; İstifadəçi əlavələrin yaradılması üçün və ilk növbədə stolüstü sistemlər üçün münasibdir.\nJava Card - Texnologiya ilə emal imkanları çox məhdud həcm yerinə, smart-kartlar və digər qurğularda işləyən proqramlar üçün təhlükəsiz mühit yaradır.\nJava ME - Java Micro Edition, Java Micro Edition, bu qurğularda, məsələn mobil telefonlarda, qurulanlar sistemləri, hesablama gücü ilə məhdud istifadə üçün yaradılıb.\nJavaFX - Növbəti addım olan kimi təkamülündə Java Platform Rich Client texnologiyası; Korporativ əlavələr və biznesin qrafik interfeys yaradılması üçün nəzərdə tutulub.\nJava EE - Java Enterprise Edition, Müəssisə səviyyəsində proqram təminatının yaradılması üçün spesifikasiyalar yığını şəklindədir.\nC++ dilinin mürəkkəbliyi və obyekt orientasiyalı olmayan xüsusiyyətləri bu dilin əsas səbəblərdən biridir. Digər başlıca səbəb hər hansı platformada kompayl edilən kodun başqa platformlarda da dəyişdirilmədən işlədilə bilməsinə olan ehtiyacdır. Dilin bu xüsusiyyəti Java Virtual Maşını sayəsində həyata keçirilir. Java dili mürəkkəbliyi aradan qaldırmaq üçün bir çox C++ xüsusiyyətini – çox köklü irsiyyət, şablonlar yeni versiyalarda şablonlar daxil edilib, pointerləri özünə daxil etmir. Bundan başqa dildə C++ da olmayan tullantı təmizləmə mexanizmigarbage collector mövcuddur.\nJava texnologiyasının köməyi ilə səhifəyə interaktiv elementlər daxil etmək, sürüşkən pəncərələrin və qurulmuş freymlərin formatlarını bütünlüklə nəzarətdə saxlamaq mümkündür. Bu dil vasitəsilə "saat", "qaçan sətr", digər animasiyalar və çat yaratmaq mümkündür.\nÜstün cəhəti: serverdə Java proqramının işini təmin etmək məqsədilə əlavə modullarının yüklənmə və qurulmasının lazım olmamasıdır.\nMənfi cəhəti: Java dilinin kompilyasiyasını dəstəkləməyən köhnə versiyalı veb brauzerlərlə veb səyyahlarla işləyən istifadəçilər bu dildə yaradılmış obyektləri görə bilmirlər.\n3.1. İmkanlar Əsas imkanları\navtomatik yaddaş idarəetməsi;\nşəbəkə proqramları üçün sadə alətlər mövcudluğu;\nmüstəsna hallarda bacarıqların geniş emalı;\nSiniflərin mövcudluğu, HTML sorğularının və çağırışların yerinə yetirməyə imkan verir;\nDil vasitələri quraşdırılmış axınlar üçün əlavələrin yaradılması;\nstandart kolleksiyanın yığımı: massiv, sıra və s.\ndaxil etmə - xaric etmə filtrasiyası vasitələrinin zəngin komplekti;\nJon Byous, "Java technology: The early years". 2005.\nJames Gosling, "A brief history of the Green project. Java.net", 2007.\nTim Lindholm and Frank Yellin. "The Java Virtual Machine specification, second edition". Addison-Wesley, 1999.\nWikipedia: Java (proqramlaşdırma dili)


“Bayraktar”ın ilk zərbəsi: təmas xəttində vəziyyət kəskinləşir - Veteninfo.Az\nXəbər verildiyi kimi, Ukrayna Silahlı Qüvvələri Donetsk separatçı qüvvələrinin Ukrayna ordusunun artilleriya mövqeyini atəşə tutmasına, bir hərbçinin həlak olmasına cavab olaraq ilk dəfə “Bayraktar TB2” döyüş PUA-sını işə salıb. Pilotsuz təyyarə separatçıların nəzarətində olan bölgənin hava məkanına daxil olub və hava hücumundan müdafiə sistemləri onu “görə” bilməyib, eyni zamanda separatçıların sərəncamında olan radioelektron mübarizə sistemləri də işə yaramayıb.\nBu gün Ukrayna Baş qərargahı “Bayraktar”dan separatçıların artilleriya mövqeyinə endirilən raket zərbəsinin görüntülərini yayıb.Bu gün səhər saatlarında yayılan məlumatlara görə Ukrayna ordusu Slavyansk və Baxmut yaşayış məntəqələri ətrafında yerləşdirilmiş artilleriya sistemlərini döyüş mövqelərinə çıxarıb. Artilleriya qurğularının hərəkət etdiyi hərbi kalonun cənuba tərəf istiqamətləndiyi bildirilir. Rəsmi məlumat isə hələlik yoxdur. Slavyansk və Baxmutdan cənubda Donetsk və Luqansk şəhərləri yerləşir.


Bu il öldürülən 33 qadından biri- Əvvəlcə döyülüb, sonra 7 bıçaqla öldürülüb - Meydan.TV\nTarix: 16 Sentyabr 2021\nFəridə Qasımova ailə həyatı quranda 17 yaşı vardı. Məktəbdə yaxşı oxuyurdu və təhsilini davam etdirmək istəyirdi. Valideynləri deyir ki, qohumları elçi gəldi deyə, qızlarına yaxşı baxacaqlarını düşünüb evliliyə razılıq verdilər. Qız isə bu evliliyə razı deyildi.\nFəridə istəməsə də, 2009-cu ildə nikah baş tutur və 12 il sonra bu evlilik qətl ilə bitir.\nHadisə bu il 1 fevralda baş verib. F.Qasımovanın yoldaşı Etibar Qasımov onu əvvəlcə döydüyünü, daha sonra 7 bıçaq zərbəsi ilə qətlə yetirdiyini məhkəmədə etiraf edib.\nValideyn deyir, qızı öldürüləndən sonra öyrənib ki, yoldaşı onu tez-tez döyürmüş. Qızı isə bu haqda ona heç nə demirmiş.\nİş ilə bağlı Ağır Cinayətlər Məhkəməsində proses bitmək üzrədir. Valideyn öncə istintaqdan, daha sonra məhkəmə hakimindən narazıdır. O deyir ki, qızının işinə Cinayət Məcəlləsinin amansızlıqla qətlə yetirmə maddəsi ilə baxılmalı olduğunu, amma istintaqın “qəsdən adam öldürmə maddəsi” ilə cinayət işi açdığını deyir. Onlar məhkəmədə vəsatət verib işin yenidən istintaqa qaytarılmasını istəsələr də, hakim vəsatəti təmin etməyib. Prokuror təqsirləndirilən şəxs Qasımov Ehtibara 14 il azadlıqdan məhrumetmə cəzası istəyib.\nİstintaqdan narazı qalan valideynlər Bakı şəhər Baş Prokurorluğunda qəbula gəliblər. Onlar Kamran Əliyevlə görüşmək istəsələr də, özünü təqdim etməyən müstəntiq onlarla dəhlizdə görüşüb, bu işin onların səlahiyyətində olmadığını bildirib.\nTərgül Əcəmova deyir ki, qızı qətlə yetirilən zaman orada qaynanası və qaynının yoldaşı olub. Onlar məhkəməyə şahid qismində çağırılsalar da, gəlməyiblər.\nMərhum Fəridə Qasımovanın qaynanası Sevda Qasımova sualımızı eşidəndən sonra dəstəyi asıb. Məhkəməyə təqsirləndirilən şəxs qismində cəlb olunan Qasımov Ehtibarın vəkili İkram Seyidov suallarımıza cavab verməkdən imtina edib.\nMəhkəmə prosesi 22 sentyabra təxirə salınıb. Hakim bildirib ki, gələn prosesdə hökm oxunacaq.\nBaş Prokurorluğun məlumatına görə bu ilin 6 ayı ərzində 33 qadın qəsdən öldürülüb. Məlumatda qeyd olunur ki, qadına qarşı zorakılıq halları ilə üzləşdikdə vətəndaşlar dərhal Baş Prokurorluğun “961" Çağrı Mərkəzinə müraciət etsinlər.\nqısa linklər: http://mtv.re/pwj5yh


“Hökumətdə manatla bağlı fikir ayrılığı mövcuddur” – İqtisadçıdan dolların kursu ilə bağlı proqnoz\n24 Avqust 2016 - 23:36\n“Hökumətdə manatla bağlı fikir ayrılığı mövcuddur” –İqtisadçıdan dolların kursu ilə bağlı proqnoz\n"Son günlər devalvasiya narahatçılığı yenə artıb. Gün ərzində bununla bağlı narahatdolu məktublar alırıq. İnsanları milli valyutanın taleyi maraqlandırır. Bu da təbiidir. Devalvasiya hamının mənafeyinə toxunur. Həm bankların, həm sahibkarların, həm də sadə vətəndaşların".\nStrateq.az xəbər verir ki, bu sözləri iqtisadçı Samir Əliyev deyib.\nOnun sözlərinə görə, hamını indi bir sual düşündürür: manatı nə gözləyir:\n"Etiraf edim ki, bu sualı cavablandırmaq çox çətindir. Hətta hökumətin daxilində bununla bağlı qeyri-müəyyənlik mövcuddur. Ən azı maliyyə blokunda Mərkəz Bankla Maliyyə Naziriyi arasında həmişəki fikir ayrılığı qalmaqdadır.\nYayın əvvəlində sentyabra qədər kəskin məzənnə dəyişikliyinin olmayacağını qeyd etmişdim. Kəskin məzənnə dəyişikliyi baş vermədi. Doğrundan da yüksək tələbata rəğmən manat dollara münasibətdə dəyərini iyunda 3.3%, iyulda 3% itirdi. Yəqin ki avqust ayında da ucuzlaşma həmin səviyyədə olacaq. Halbuki mayda manat 1,1% bahalaşa bilmişdi. Bu 3 ay ərzində yumşaq devalvasiyanın şahidi olduq. Manat bu müddətdə dəyərini 9% itirdi. Iyun ayından başlayaraq valyuta hərraclarında tələb təklifi 10-12 dəfə üstələməsi manatın məzənəsində təsirini göstərdi. Hətta neftin bahalaşması manatı xilas edə bimədi. Tələbatın yüksək olmasının səbəbləri çoxdur: idxalın artması, bankların borc öhdəliklərini yerinə yetirməsi, bağlanan bankların qaytarılan əmanətlərinin dollarlaşması, turizm mövsümü və s. Qısası banklarda dollar qıtlığı var. Bankdan kənar dollarlar ya ölü kapital kimi yatır, ya da kapital şəklində ölkəni tərk edir".\nEkspert bildirir ki, sentyabrdan başlayaraq yeni şərait yaranır. Ancaq təəssüf ki, manatın sabitliyi təmin edəcək şərait yoxdur. Hətta Mərkəzi Bank valyuta hərracına 600 milyon dollar çıxarıb bankların tələbatını tam ödəsə belə, zəmanət yoxdur ki, növbəti hərracda yeni tələbat yaranmayacaq:\n"Səbəb sadədir. Ölkədən rəsmi və qeyri-rəsmi şəkildə kapital axını mövcuddur. Ölkəyə isə həmişəkindən dəfələrlə az dollar gəlir. Ölkəyə valyuta gətirən kanallardan ancaq biri – Neft Fondu işləyir. Mərkəzi Bank xeyli vaxtdır bazarda iştirak etmir və hələki azalmış ehtiyatlarını qoruyur. Digər kanal olan SOCAR-ın başı öz problemlərinə qarışıb.92 markalı benzinin idxalı SOCAR-a ayda təxminən 40 milyon dollara başa gələcək və istisna deyil ki, həmin vəsait bazardan götürüləcək. Ona görə də əsas yük Neft Fondunun üzərinə düşür. Fond 2016-cı ildə 3,2 milyardlıq dollar satıb və hələki onun üçün nəzərə tutulan normadan artıq dollar satmaq niyyətində deyil. Mərkəzi Bank təxminən 800 milyonluq dollar satıb və ehtiyatlarının 4 milyarddan aşağı düşməsinə imkan verməyəcək".\nSamir Əliyevin sözlərinə görə, qeyri-neft ixracına da bel bağlamaq olmaz. İlin 7 ayında xarici ticarət dövriyyəsində 167 mln 466 min dollarlıq mənfi saldo yaranıb. 2015-ci ilin müvafiq dövrü ilə müqayisədə qeyri-neft ixracında 30% azalma var. Belə vəziyyətdə tədiyyə balansında da mənfi saldonun olması şübhəsizdir:\n"Neftin qiyməti isə 45-50 dollarlıq həddə qərarlaşıb və ciddi bahalaşma gözlənilmir. FED isə bu il 3 iclas keçirəcək və getdikcə ehtimalın azalmasına rəğmən, bir dəfə uçot dərəcəsini artırmaq güman olunur. Deməli, manata qüvvət verəcək daxili və xarici amillər hələki baş vermir. Ona görə də proqnozlar əsasən manatın necə və hansı həddə qədər ucuzlaşa biləcəyi üzərində qurula bilər. manatın bahalaşması üçün şərait yoxdur.\nBayaq qeyd etdiyimiz kimi, hazırda hökumətin daxilində manatın məzənnəsinə münasibətdə fikir ayrılığı mövcuddur. Bir tərəf yumşaq, digər tərəfsə kəskin devalvasiyaya maraqlıdır. Hələki birincilər prosesi nəzarətdə saxlayır. Ona görə də gözlənilməz hal (neftin kəskin ucuzlaşması, siyasi gərginlik, maliyyə panikası) olmazsa, ilin sonuna doğru manat dollara münasibətdə rəsmi məzənnəsi tədricən ucuzlaşacaq və ən azı 1.80 səviyyəsinə düşəcək. Əgər əvvəlki devalvasiyada olduğu kimi ikincilər təşəbbüsü ələ alsalar (büdcə icrasında problemlər səbəbindən), onda manat ucuzlaşması daha kəskin ola bilər. Hər bir halda yumşaq devalvasiya siyasəti davam etdirilməlidir. Çünki kəskin devalvasiyanın acı nəticələri hələ də aradan qalxmayıb".


MSK: Hadı Rəcəbli, Hüseynbala Mirələmov, Çingiz Qənizadə və Rauf Arifoğlunun dairələrinin nəticələri ləğv edilib - BBC News Azərbaycanca\nFotonun müəllifi AZERTAG, APA\nImage caption Hadı Rəcəbli, Hüseynbala Mirələmov, Çingiz Qənizadə və Rauf Arifoğlunun dairəsinin nəticələri ləğv edilib\nBu gün Mərkəzi Seçki Komissiyasının iclasında Hadı Rəcəbli, Çingiz Qənizadə, Hüseynbala Mirələmov və Rauf Arifoğlunun lider olduğu dairələrin nəticələri ləğv edilib, MSK-dan BBC News Azərbaycancaya təsdiqlənib.\nBunlar müvafiq olaraq, 35 saylı Xətai III, 74 saylı Lənkəran Kənd, 33 saylı Xətai I Seçki Dairəsi və 80 saylı İmişli-Beyləqan Seçki Dairələridir.\nHüseynbala Mirələmov və Hadi Rəcəbli hakim Yeni Azərbaycan Partiyasından, Çingiz Qənizadə və Rauf Arifoğlu bitərəfdirlər.\nMSK həmçinin 10 seçki dairəsi ilə bağlı daxil olan şikayətləri müvafiq dairə seçki komissiyalarına göndərib.\nFevralın 9-da Azərbaycandan erkən parlament seçkisi keçirilib. Bu seçkilərində 125 mandat uğrunda 1300-dən çox namizəd mübarizə aparıb. Ölkə üzrə ümumi seçki fəallığının 47,81 faiz olub.\nATƏT Azərbaycana verdiyi seçki tövsiyəsinin nə vəziyyətdə olmasını ictimailəşdirəcək\nNəticələri ləğv olunan dairələrin lider namizədləri qərarı necə qarşıladı?\n35 saylı Xətai 3-cü Seçki dairəsinin nəticələrinin ləğv olunması ilə bağlı bu dairədən lider namizəd olmuş Rauf Arifoğlu bildirib ki, "komanda və seçicilərindən fərqli olaraq, o, bu xəbəri məmnuniyyətlə qarşılayıb".\n"İctimai rəydəki bu manipulyasıyanı nəzərə alaraq, mən 13 fevral tarixində MSK və ictimaiyyətə bir müraciət ünvanladım. Təklif etdim ki, 35 saylı Xətai üçüncü Seçki Dairəsində seçkinin nəticələri ləğv olunsun və seçki təkrar keçirilsin", o Facebook səhifəsində yazıb.\n"Mənim də tələbimi təmin edən MSK-nın qərarı ilə dairədə nəticələrin ləğv olunması yeni yarış imkanı yaradır", o qeyd edib.\nYeni Azərbaycan Partiyası iki namizədinin lider olduğu dairələrin nəticələrinin ləğvi ilə bağlı BBC News Azərbaycancaya şərh verməyib.\nBBC News Azərbaycanca hələlik nəticələri ləğv olunmuş dairələrin lideri olmuş namizədlərlə danışa bilməyib.\nAyna-Zerkalo nəşrinin baş redaktoru Elçin Şıxlı nəticələrin ləğv olunmasının əsas səbəbi kimi "bu seçkilərdə şikayətlərin sayının hədsiz çox olduğunu" göstərib.\n"Xüsusi şikayətlər olub. Düşünürəm ki, şikayətlərin dalı gələcəksə, başqa dairələrin nəticələri də ləğv oluna bilər", BBC News Azərbaycancaya müsahibəsində bildirib.\n"Arta bilər... Ancaq mənə elə gəlir ki, bir müddət sonra bu parlamentimiz də deyəcək ki, özüm-özümü bəyənmədim".\nElçin Şıxlı hesab edir ki, dairələrin ləğv edilməsi, keçirilən aksiyalara su səpmək yox, bu gedən proseslərə, keçirilən aksiyalara biganə olmamağın nəticəsidir.\nSiyasi təhlilçi Rauf Mirqədirov BBC News Azərbaycancaya deyib ki, "3-4 dairənin, hətta beş dairənin ləğvi ölkədəki narazılığın miqyasına uyğun addım deyil".\n"Cəmiyyətin pozitiv dəyişiklərə inamının illüziyasının yaradılması istənilirsə, o zaman heç olmasa 15-20 dairənin nəticəsi ləğv olunmalıdır və bu, bizim hakimiyyət üçün çox ciddi addım olardı."\nOnun sözlərin görə, bu, "cəmiyyətin narazılığının aşağı salınmasına" gətirib çıxarardı.\n"...burada məqsəd beynəlxalq təşkilatlara hesabat vermək üçündür ki, biz şikayətlərə baxmışıq və 4-5 dairəni ləğv etmişik. Ancaq bu, ciddi addım deyil".\nAzərbaycanın Mərkəzi Seçki Komissiyası səsvermənin "uğurlu" keçdiyini və MSK-nin bu seçkidə "analoqu olmayan fəaliyyət göstərdiyini" bəyan edib.\nQurum sədri Məzahir Pənahov 9 fevralda keçirdiyi mətbuat konfransında məntəqələrdə baş vermiş hadisələrlə bağlı sosial mediada yayılmış bütün görüntülərin araşdırılacağını və pozuntulara yol verən bütün aşağı seçki komissiyalarının cəzalandırılacağını deyib.\nSeçkini izləyən beynəlxalq müşahidəçilər bəyanatlarında "məhdudlaşdırıcı qanunvericilik və siyasi mühitin Azərbaycanda erkən parlament seçkilərində əsl rəqabətə mane olduğunu" bildiriblər.\nAzərbaycanın Xarici İşlər Nazirliyi bu bəyanatı şərhində "çatışmazlıqlar kimi təqdim edilən məqamların bəziləri ilə razı olmadıqlarını", lakin "...iddia olunan və özünü biruzə verən pozuntuların müfəssəl şəkildə araşdırılacağını və qanun çərçivəsində bütün zəruri tədbirlərin həyata keçiriləcəyini" bildirib.\nParlament seçkisi: Səsvermə necə keçdi?\n"Düşünürəm ki, heç kim sadəcə səs topladığı üçün parlamentə düşməyəcək" - Xədicə İsmayıl


Xüsusi hesabat "2019-2020-ci illərdə sözdə Keçid məntəqələrinin bağlanmasının işğal olunmuş ərazilərdə yaşayan əhalinin hüquqi vəziyyətinə təsiri "\n21 aprel 2021-ci il tarixdə, Xalq Müdafiəçisi Nino Lomjaria “2019-2020-ci illərdə sözdə Keçid məntəqələrinin bağlanmasının işğal olunmuş ərazilərdə yaşayan əhalinin hüquqi vəziyyətinə təsiri " haqqında xüsusi hesabat təqdim etdi.\n2019 və 2020-ci illərdə hər iki bölgənin de-fakto hakimiyyəti tərəfindən sözdə nəzarət məntəqələrinin kilidlənməsi səbəbindən hərəkət bir neçə dəfə məhdudlaşdırıldı. Covid Pandemiyası vəziyyəti daha da ağırlaşdırdı. İşğal olunmuş Axalqoridəki çətin hüquqi vəziyyət və humanitar böhran xüsusilə diqqətəlayiqdir. 4 sentyabr 2019-cu ildən etibarən keçid məntəqəsinin özbaşına bağlanması nəticəsində onlarla insanın ölümü tibbi xidmətin acınacaqlı aşağı keyfiyyətini və sərbəst hərəkətin həyati əhəmiyyətini açıq şəkildə nümayiş etdirdi. Bağlanmadan əvvəl sözdə işğal olunmuş Akhalqori keçid məntəqəsi hər gün 400 nəfərə qədər insan tərəfindən lazımi tibbi yardım, qida, pensiya və ya digər dolanışıq xidmətləri üçün istifadə olunurdu. Enguri körpüsündə sözdə keçid məntəqəsindən tam açılsaydı, gündəlik 1400-1500 nəfər hərəkət edəcəkdi. Bu gün bu rəqəm 20-30-a endirilib.\nXüsusi hesabatda, həmçinin işğal xətti boyunca fərdi şəxslərin qanunsuz tutulması və həbsə atılması kimi çirkin təcrübələr ətraflı şəkildə təhlil edilmişdir. Həmçinin, məhkumların döyülməsi və pis rəftar məsələləri. Gürcüstanın işğal olunmuş ərazilərindəki insanlar, əksər hallarda sözdə qanunsuz sərhəd keçmə ittihamı ilə tutulurlar və cərimə ödədikdən sonra sərbəst buraxılırlar. İşğal olunmuş bölgələrdə, şəxslərin qanunsuz həbsi əsasən 2-3 gün davam edir, halbuki son vaxtlar faktiki hökumət siyasətini dəyişdirdi və cinayət təqibinə başladı (Vaja Gaprindaşvili, Genadi Bestaev, Irakli Bebua, Zaza Gakheladze, Ramaz Begeluri, Mirian Taziaşvili və Xvicha Mghebrişvili). İzolyatorlarda və ya həbsxanalarda işgəncə və pis rəftarın bariz nümunəsi 3 iyul 2020-ci ildə qanunsuz olaraq saxlanılan Xvicha Mğebrişvili və öldürülərək döyülən 28 yaşlı İnal Jabievin ölümüdür.\nHesabatda, işğal olunmuş ərazilərdəki Kovid 19 ilə əlaqədar vəziyyət və işğal xətti boyunca hərəkət etmək üçün tələb olunan sənədlər məsələsi də təhlil edilmişdir.\nGürcüstanın Xalq Müdafiəçisinin dəyərləndirməsinə görə, faktiki hökumət tərəfindən qurulan rəsmi rejim və işğal xəttində hərəkət üçün müxtəlif baryerlərin qoyulması, məsələn Keçid məntəqələrinin gözlənilməz şəkildə bağlanması, qanunsuz həbslər, köçürülmə üçün tələb olunan faktiki sənədləşmə problemləri və s. işğal olunmuş bölgələrin sakinlərinin sərbəst hərəkət azadlığını məhdudlaşdırır və dolanışıq mənbələrinə girişlərində əsassız maneələr yaradır. Gürcüstan hökumətinin beynəlxalq birliyin dəstəyi ilə işğal olunmuş ərazilərdə yaşayan insanların hüquqlarını qorumaq üçün bütün mümkün mexanizmlərdən istifadə etməsi vacibdir. Münaqişə bölgələrində beynəlxalq nümayəndəliklərin əldə olunmasını təmin etmək üçün işğal rejimi ilə danışıqların təmin edilməsi daxil olmaqla.


Xəbərlərin siyahısı 12.05.2009 » Med.az - Tibbi Portal\nSağlamlıq: Ofis şəraitinin səbəb olduğu xəstəliklər\nQidalanma və Dieta: Səhər yeməyinin insana faydası\nAdına müasirlik dediyimiz həyat tərzində səhər yeməyi də unudulmağa başlandı ya da ayaq üstü yeyilən bir sendviç də �səhər yeməyi� adlandırıldı. Hətta alimlər: �kral kimi səhər yeməyi, şahzadə kimi günorta yeməyi, yoxsul kimi axşam yeməyi yeyin� deyiblər.\nHəzm sistemimiz elə səliqəli işləmə tempinə malikdir ki, qidalarımızı xüsüsiyyətinə görə müəyyən müddətdə mənimsəyə bilir. Məsələn: 100 qr. meyvə, 1 stəkan süd və yaxşı çeynənmiş bir dilim həzm olunub mədədən bağırsağa keçməsi 3 saata başa gəlir. Gündəlik səhər yeməyinin təxminən yarısı yaxşı bir səhər yeməyindən təmin olunur. Beləliklə səhər yeməyi günün ən vacib öyünüdür. Bu qida gün boyunca fiziki və zehni fəaliyyətlər üçün lazımlı enerjini təmin edəcəkdir.\nSağlamlıq: Işinizi itirərkən sağlamlığınızıda itirməyin\nABŞ-ın Albany Universitetinin Sosiologiya şöbəsinin professoru Kate Strully araşdırmalar nəticəsində müəyyən etmişdir ki, iqtisadi böhran nəticəsində işlərini itirən insanlarda yüksək qan təzyiqi, ürək tutması, infarkt kimi ürək xəstəlikləri, şəkərli diabet, psixoloji problemlər şizofreniya və digər bu kimi xəstəliklərə rastlanır.\nİşini itirən bir insanda depressiya təhlükəsi işləyənlərə nisbətən iki dəfə artıqdır.\nTədqiqatlarda işini itirən insanın spirtli içkilərə meyilli olduğu və asanlıqla içki aludəsi olduğu müəyyən olunmuşdur.


Ermənistan dron istehsal etmək istəyir\n9 fevral, 2021 [19:56]\nQarabağ müharibəsi Ermənistan ordusunun nə qədər çarəsiz olduğunu ortaya qoydu. 44 günlük savaşın az qala hər günü düşmən tərəf üçün böyük itkilərlə nəticələnirdi. İndi Ermənistanda emosiyalar xeyli soyuyandan sonra ordunun gücsüzlüyünü çoxu etiraf edir.\nBizimyol.info xəbər verir ki, Ermənistanda pilotsuz uçuş aparatlarının (PUA) istehsalına başlamaq istəyirlər. Bunun üçün əvvəlcə tədris proqramı qəbul olunur. Proqramın rəhbəri Sedrak Vardanyan Qarabağ məğlubiyyətindən sonra bu istiqamətdə ciddi addımlar atmalı olduqlarını bildirib: “Savaş texnoloji baxımdan geri qaldlğımızı göstərdi”.\nVardanyanın sözlərinə görə, tədris proqramını həyata keçirmək, PUA dizaynı ilə məşğul olmaq üçün Ermənistanda 65 emalatxana qurulacaq. Bura məktəblilər xüsusilə çox cəlb olunacaq. Onlara dronların dizaynının hazırlanması, istifadəsi öyrədiləcək. Proqram rəhbəri bununla gələcəkdə ölkədə dron istehsalının bünövrəsini qoyacaqlarını düşünür.\nVardanyan mətbuat konfransında Türkiyə pilotsuz uçuş aparatlarının keyfiyyətindən danışıb. O, hərbi sənayedə yeniliklərlə ayaqlaşmağın vacibliyindən söz açıb. Vardanyan proqrama müxtəlif sosial təbəqələrdən istənilən yaşda insanların qoşula biləcəyini söyləyib.\nTürkiyənin pilotsuz uçuş aparatları keyfiyyətini Suriyada, Liviyada göstərmişdi. Qarabağ müharibəsində isə “Bayraktar” özündən bütün dünyada söz etdirməyi bacardı. Türkiyə dronlarına maraq kəskin artdı. Hətta “Bayraktar” təcrübəsini öyrənməyə can atanlar meydana çıxdı. Böyük Britaniyanın Müdafiə naziri Ben Uolles türklərdən bu istiqamətdə çox şey öyrənə biləcəklərini açıq söylədi. Elə orada da dronların istehsalı ilə bağlı konkret addımlar atmaq fikrində olduqlarını ortaya qoydular.\nTürkiyədə milli pilotsuz döyüş təyyarəsi ilə bağlı ideya 2007-ci ildə ciddi müzakirə olunmağa başlamışdı. Onda qardaş ölkədə Taktik Pilotsuz Uçuş Aparatı Sisteminin İnkişaf Proqramına start verilmişdi. Proqram zamanla effekt verməyə başladı. “Baykar Makina” Türkiyənin bütün dünyada fəxrinə çevriləcək iş ortaya qoydu. “Bayraktar”ın müştəriləri hər il bir az da artır. 2020-ci ildə “Baykar Makina”nın 154 pilotsuz uçuş aparatı istehsal etdiyi bildirilir.


Qarabağda müharibə qızışır - Paşinyana gözlənilməz zərbə | Faktor.az\nQarabağda müharibə qızışır - Paşinyana gözlənilməz zərbə\n2019-06-12 15:15:00 110 dəfə oxunub\nFaktor.az xəbər verir ki, dünən separatçı rejimin “rəhbəri” Bako Saakyan “təhlükəsizlik şurasının katibi” Vitali Balasanyanı vəzifəsindən kənarlaşdırdı. Buna səbəb Paşinyanın hakimiyyətinin separatçılara maliyyə yardımını davam etdirmək üçün Balasanyanın qovulmasını şərt kimi irəli sürməsidir.\nBalasanyan “Qarabağ klanı”nın əsas fiqurlarındandır və o, Paşinyana qarşı açıq mətnlə çıxışlar edib. Nikol Paşinyan isə bildirib ki, Balasanyan da daxil olmaqla Qarabağdakı separatçı rejimin hərbi rəhbərliyi Azərbaycanla müharibəni körükləmək istəyirlər.\nQondarma DQR komandasının Tehrandakı olimpiadada iştirakı ilə bağlı - BƏYANAT


COVID-19-la mübarizə qripə yoluxmanı da azaldıb\n18:18 03.08.2020 (Yenilənib 18:36 03.08.2020)\n"Əgər biz koronavirusla mübarizədə qəbul olunmuş profilaktik tədbirlərə riayət edəriksə, bu bizi bütün başqa respirator xəstəliklərdən də qoruya"\nBAKI, 3 avqust — Sputnik. “Hazırda geniş müzakirə olunan məsələ payız-qış mövsümünə hazırlıqdır”.\nO bildirib ki, hər il payız, qış mövsümündə mövsümi qrip və başqa kəskin respirator xəstəliklərinin artımı gözlənildiyi kimi bu il də istisna deyil:\n“Bu artım COVID-19 pandemiyası fonunda hansı nəticələrə gətirib çıxara bilər? Hazırda bu məsələ geniş müzakirə olunur. Əgər biz koronavirusla mübarizədə qəbul olunmuş profilaktik tədbirlərə riayət edəriksə, bu bizi bütün başqa respirator xəstəliklərdən də qoruyar”.\nO bildirib ki, bu gün dünyada COVİD-19-la mübarizədə geniş tədbirlər görülən ölkələrdə hətta qrip və digər respirator xəstəliklərin sayında da azalma hiss olunur: “Biz yenə də maskadan istifadə etməli, gigiyena qaydalarına əməl etməliyik”.\nBakıdan rayonlara gediş-gəliş barədə də qərar verildi\n17:16 30.09.2020 (Yenilənib 17:17 30.09.2020)\nÖlkəmizdə koronavirus infeksiyasına 110 yeni yoluxma faktı qeydə alınıb, 127 nəfər müalicə olunaraq sağalıb və evə buraxılıb.\nBAKI, 30 sentyabr — Sputnik. Azərbaycan Respublikasında koronavirus (COVID-19) infeksiyasına 110 yeni yoluxma faktı qeydə alınıb, 127 nəfər müalicə olunaraq sağalıb və evə buraxılıb. Bu barədə Nazirlər Kabineti yanında Operativ Qərargahdan verilən məlumatda bildirilir. Qeyd olunur ki, COVID-19 üçün götürülən analiz nümunələri müsbət çıxmış bir nəfər vəfat edib.\nQeyd edək ki, hazırda COVID-19 olan aktiv xəstə sayı 1684 nəfərdir. Son sutka ərzində 5469, hazırkı dövrədək isə ümumilikdə 1115748 test təşkil olunub. Bu günədək ölkəmizdə ümumilikdə 40229 nəfər koronavirus infeksiyasına yoluxub, onlardan 37954 nəfər müalicə olunaraq sağalıb, 591 nəfər vəfat edib.\nTibbi Ərazi Bölmələrini İdarəetmə Birliyinin (TƏBİB) İdarə Heyəti yanında tibbi-elmi komitənin sədri, professor Akif Qurbanov deyir ki, yoluxma saylarının azalması koronavirusun təsir gücünün azalması demək deyil\nAkif Qurbanov: “Azərbaycanda koronavirusa qarşı peyvəndin hazırlanması real görünür”\n“Ölkədə hazırkı epidemioloji vəziyyət tam nəzarət altındadır. Görülən tədbirlər nəticəsində yoluxma sayları əhəmiyyətli dərəcədə azalıb. Hazırkı vəziyyət böyük narahatlıq doğurmur”. Sputnik Azərbaycan xəbər verir ki, bunu Tibbi Ərazi Bölmələrini İdarəetmə Birliyinin (TƏBİB) İdarə Heyəti yanında tibbi-elmi komitənin sədri, professor Akif Qurbanov deyib.\nProfessor Akif Qurbanov bildirib ki, əgər vəziyyət belə davam edərsə, yoluxmaların sayının yenə azalacağı gözlənilir:\n“Bu zaman bəzi məhdudiyyətlər olmaq şərti ilə öz sərbəst həyatımızı davam etdirə biləcəyik. Yoluxma sayı paytaxtda çox olsa da, bölgələrdə bu məlumatlar dəyişir. Əgər gələcəkdə hər hansı bir bölgədə yoluxma sayı kəskin şəkildə artarsa, orada lokal karantin tədbirləri tətbiq edilə bilər. Hələ ki, belə tədbirlərə ehtiyac yoxdur. Yoluxma saylarının azalması koronavirusun təsir gücünün azalması demək deyil. Azərbaycanda koronavirusa qarşı peyvəndin hazırlanması real görünür. İnanıram ki, yaxın vaxtlarda bizim də milli peyvəndlərimiz, başqa preparatlarımız olacaq”.


Fevralın 15-də gözlənilən hava şəraiti açıqlanıb.\nMilli Hidrometeorologiya Xidmətinin verdiyi məlumata görə fevralın 15-də Bakıda və Abşeron yarımadasında buludlu hava şəraitinin üstünlük təşkil edəcəyi, əsasən yağmursuz keçəcəyi gözlənilir. Səhər bəzi yerlərdə zəif duman, az çiskin olacaq. Şimal küləyi əsəcək. Havanın temperaturu Abşeron yarımadasında gecə 3-5 dərəcə isti, gündüz 7-9, Bakıda gecə 3-5 dərəcə isti, gündüz 7-9 dərəcə isti olacaq. Atmosfer təzyiqi 764 mm civə sütunu təşkil edəcək, nisbi rütubət 70-80 faiz olacaq.\nTibbi-meteoroloji proqnoza görə, fevralın 15-də Abşeron yarımadasında meteoroloji amillərin mülayim tərəddüdü gözlənilir ki, bu da meteohəssas insanlar üçün əsasən əlverişlidir.


Əli Həsənov - Abel Məhərrəmov CÜTLÜYÜ – Dezinformasiyalar, milyonlarla dollarlar | KONKRET\n07 Mart, 2021 - 12:55 907\nMətbuat real əsaslara və faktlara yox, boş və pafoslu yazılarla dolduruldu. Mətbuatın xaç ataları, ayətullaları məqsədli şəkildə fiziki və mənəvi cəhətdən məhv edildi. Necə deyərlər mətbuatın ruhu öldürüldü. Bu gün Azərbaycan mətbuatı ruhsuz və qəlbsiz bir varlıq kimi dolanır. Dədəsindən, nənəsindən bezən, iş tapmayan yüzlərlə adam zorən jurnalist edildi. Həqiqəti deyənlər ən pis şəkildə şantaj edildi, bir tikə çörəklə imtahana çəkildi. Və bunun əvəzində qaragüruhcu və yalançı “jurnalist ordusu” formalaşdırıldı. Onların da başına Əli Həsənova biət edən “media kapitanları” keçdi. Hansı ki, o “media kapitanları”nın tam əksəriyyəti bəlkə də medianın 3 əsas prinsipini belə əzbərdən bilmirdi. Və nə yazıq ki, bu gün Azərbaycan mediası bu və ya digər şəkildə Əli Həsənovun müridlərinin əlindədir. O adamlarsa hələ də mənəviyyatımızın son budaqlarını baltalamaqla və jurnalistikanın fatihəsini oxumaqla məşğuldur.\nÖz-özümə dedim ki, “dağıl a dünya, bu adam, deyəsən, 20-ci əsrdə qalıb”. Axırı dözməyib mən də danışdım. Dedim ki, “Əcəb edirsiniz, Allah iş avadanlığı versin. Amma Şamil müəllim, bu gün cəmiyyətimizə savadlı jurnalist yox, fırıldaqçı sözbazlar lazımdır. Bir baxın, Azərbaycandakı 12 televiziyanın hansının başında peşəkar jurnalist var? Heç birinin… Jurnalistikaya giriş balı ən axırdan birinci yerdədir. Heç kim öz övladını jurnalist görmək istəmir. Çünki əsl jurnalist ac qalır. İnciməyin, bir özünüzə baxın. Nəinki BDU-da, hətta bütün respublikada avtomobil almağa pulu olmayan tək dekan Sizsiniz. Abel Məhərrəmova sizin layihəniz yox ey, sizin “dolya”nız lazımdır”…\nDeməyim odur ki, hələ bir müddət Əli Həsənov süzgəcindən keçən “jurnaist”lərdən qurtula bilməyəcəyik. O “jurnalis”lərdən ki, yazdığı fikrin, dediyi sözün məsuliyyətini dərk eləmirlər. Çünki bazar adamıdırlar. Elə zənn edirlər ki, tərifləyib keyfiyyətsiz malı sadəlöhv müştəriyə sırıdıqları kimi, yalan informasiyanı da oxucuya, tamaşaçıya sırıya bilərlər. Ona görə də mənbəyi olmayan istənilən məlumatı asanlıqla manşetlərə və mavi ekranlara çıxarırlar. Həmin yalan xəbərlərdən biri də aprel ayında Qarabağda yeni müharibənin alovlanacağı barədə dezinformasiyasıdır. Yerindən duran deyir ki, apreldə müharibə başlayacaq. Heç bir mənbə də göstərmirlər. Ən yaxşı halda, yaz yağışından sonra köbələk kimi çoxalan “politoloq”lardan birini danışdırırlar. “Politoloq” da açır ağzını, yumur gözünü iştahla bu “fikrin” “politoloji aspektlərindən” danışır…\n17 Aprel, 2021 - 00:19 131


Bazarda günbəgün ucuzlaşma: Faraş kartof-soğan su qiymətinə, meyvələr isə... » Şəfəq Xəbər Portalı - Səsinizi çatdıracaq ilk mənbə\nBazarda günbəgün ucuzlaşma: Faraş kartof-soğan su qiymətinə, meyvələr isə...\nBiG.AZ musavat.com-a istinadən xəbər verir ki, hazırda faraş kartofun qiyməti 50-70 qəpiyə qədər ucuzlaşıb. Təzə soğanın kiloqramı 40-50 qəpikdir, 3 kiloqramı 1 manata təklif olunan soğan da var. Xiyarın qiyməti də ötən həftə ilə müqayisədə sürət enib, 1 kiloqramı 50-60 qəpiyə təklif olunur. 3-3.50 manata satılan pomidor da ucuzlaşaraq, 2-2.50 manata düşüb. Hazırda bazarda Zirə pomidoru ilə yanaşı, ən çox tələbat Qazax və Şəmkir pomidorunadır. Bəzi piştaxtalarda Qazax pomidoru 1.80 manatdan təklif olunur. Satışda olan məhsulların demək olar ki, hamısı istixana və ya "örtükaltı" məhsullardır. Yəni açıq sahə tərəvəzlərinin yığımı hələ başlanılmayıb. Tərəvəzlərdən bibərin qiyməti baha olduğundan ədədlə satışı həyata keçirilir, şirin və acı bibərin 1 ədədi 20 qəpiyədir. Badımcan hiss olunacaq dərəcədə ucuzlaşaraq, 1.50 manata düşüb. Təzə lobyanın 1 kiloqramının qiyməti 5-7 manatdan 2.50 manata düşüb. Sarımsağın qiyməti ilə bağlı ötənilki tendensiya yenidən təkrarlanır. Öncəki illərdə qiyməti 5-7 manatdan aşağı olmayan təzə sarımsağın kiloqramı yenə 1 manata satılır. Alıcıların ən çox üz tutduğu məhsullardan biri də bu mövsümün sevimlisi sütül qarğıdalıdır ki, onun 1 ədədi 1.50 manata satılır və hələ ucuzlaşmayıb. Mətbəximizin sevimli yeməklərindən biri yarpaq dolmasının hazırlanmasında istifadə olunan tənək yarpağının da mövsümüdür, kiloqramı 4.50 manata satılır. Bostan meyvələrindən yemiş hələ ki, bazarda gözə dəyməsə də, qarpız satanların sayı artıb. Qiymətində isə elə bir dəyişiklik yoxdur, 1 kiloqramı 3 manatdan təklif olunur. Bu isə o deməkdir ki, orta ölçülü 6-7 kiloqramlıq bir qarpız almaq üçün 20 manatdan keçməlisən.\n» Soğan və kartof ucuzlaşdı — RƏSMİ AÇIQLAMA\n» İran "sərhədlərini bağlayır": Azərbaycanda kartof bahalaşacaqmı?\n» Bakının məşhur marketində bu meyvə bazar qiymətindən 3 dəfə baha satılır - FOTOREPORTAJ\n» Ətin qiyməti 9 manata düşüb? Nazirlik aydınlıq gətirdi\n» Göyçayda çörəyin qiyməti ucuzlaşıb – VİDEO


Recipe "Miracle". Recipe "ət Miracle". Dargin "Miracle"\nRecipe möcüzə ölkəmizin hər bir vətəndaşı deyil bilir. Bu tort doldurulması olduqca xatırladan Dağıstan, milli yeməyi var. Belə bir məhsul pan bişirilmiş və soba onu yapmaq olar ki, qeyd etmək lazımdır. Bu gün biz maya və su adi test, eləcə də müxtəlif dolgu istifadə həm variantları baxmaq.\npendir ilə addım resept möcüzə addım\nTipik olaraq, yemək dadlı, qida qidalandırıcı və qəlyanaltılar kimi masa xidmət deyib. Amma bir gözəl pendir, amma təzə otlar yalnız istifadə etmək tövsiyə olunur dolduraraq. Dağıstanlı tərəfindən təmin komponentlərinin birləşməsi yeməyi inanılmaz dadlı və sağlam edir.\nBelə ki, biz bu cür məhsullar hazırlamaq lazımdır:\n(Qalın xəmir qədər) 4-4,5 stəkan - buğda unu yüngül\nyodlu duz kiçik - çay qaşığı (xəmir);\nfiltrelenen içməli su - 2,5 stəkan (xəmir);\ntəzə şüyüd - təxminən 100 g;\nkeşniş - 60 q;\nböyük yumurta - 3 ədəd.\ngözəl yağ kəsmik - 400 g;\nərinmiş yağ - bitmiş məqalələr sürtkü;\ngözəl duz və allspice - dadmaq yağlar əlavə edin.\nBu resept bir möcüzə əsas su adi testlər istifadə tövsiyə edir. Onun hazırlanması buğda unu və duz ilə birlikdə içməli indikatoru maye qoşulmaq üçün tələb olunur, sonra sıx və möhkəm təchizatı qədər hərtərəfli qarışdırılır. Bundan sonra plastik paketi bükülmüş olmalıdır və isti yerdə yarım saat buraxın.\npendir möcüzə istifadə ənənəvi reseptlər qalın lakin gözəl süd məhsulu alınması tövsiyə edir. Bu diqqətlə sonra incə doğranmış göyərti, duz, yumurta, və allspice əlavə qarışdırıcı süpürgə olmalıdır. Kitabçada bütün maddələr qarışdırılır. Nəticədə, o, nisbətən qalın kütləvi formalaşır olunmalıdır.\nformalaşması və istilik müalicəsi\nmöcüzə resept təqdim bu seçimi yeməklər istilik müalicəsi pan istifadə tələb edir. diqqətlə pendir məhsulları qızartmaq əvvəl Lakin, onlar qurulsun. Bunu etmək üçün, bag xəmir aradan qaldırılması onu bir parça off çimdik və yaxşı bir tava yerləşdirilir ki, belə bir oval onu roll. Daha sonra yerləşdirmək üçün tələb olunan əsasları biri yarısı kəsmik dərhal və anbarının ikinci hissəsi bağlayın. meydana maddənin kənarları chebureks hazırlanması üçün xüsusi bıçaq vasitəsilə bərkidilmiş bilər. Belə bir cihaz deyil əgər Lakin, bəzi evdar onun nəlbəki şərti kəskin kənarında istifadə məsləhətdir.\nbir neçə məhsulları tam inkişaf sonra, onlar qızğın pan yerləşdirilmiş və yüngül hər iki tərəfdən qızartmaq edilməlidir. Bu isti yeməyi yağ bu halda tövsiyə deyil. Bu tamamilə quru olmalıdır.\nHazır al möcüzə bir boşqab yerləşdirilmiş və sonra doya doya yağ ərinmiş kərə yağı ilə isti xidmət olmalıdır. Xidmət masa inanılmaz dadlı yeməyi təzə tərəvəz və isti şirin çay ilə birlikdə olmalıdır.\nDargin möcüzə: addım resept\nmüntəzəm tort çörəkçilik Xarici çox oxşar. Lakin, bu halda xəmir son məhsulun bu sözün ağız əriyir ki, tender və yumşaq olur, nəticə ilə, olduqca nazik bazara.\nBelə ki, biz lazım ola bilər belə yeməklər yaratmaq üçün:\nquru dənəvər maya - desert qaşığı;\nsifted un - 500 q;\ngözəl duz - dadmaq əlavə;\niçməli su süzülür - 3 eynək;\norta kartof - 3 ədəd.\nət qiyməsi (donuz əti ... mal əti, toyuq və s bilər) - 500 q;\nkəklikotu, şüyüd, allspice və digər ədviyyatlar qurudulmuş - dadmaq;\nkərə yağı - 65 q;\nböyük yumurta - 1 pc. (Yarı yağlama üçün);\nşirin soğan - 3 rəhbərləri.\nət Recipe möcüzə bir çox canlı və qidalı yemək hazırlanması üçün nəzərdə tutulmuşdur. Bu baxımdan, təməl ona oparnuyu məsləhətdir. Bu su quru dənəvər maya mayeləşdirmək, sonra onlara gözəl duz və ələnmiş un tökülür. qarışdırma sonra, kifayət qədər sərt xəmir olmalıdır. Bu əhatə edir və bir saat isti tərk etməlidir. Eyni zamanda, biz doldurulması hazırlanması başlamaq lazımdır.\nəlavə maddələr emal\nbaxdığımızda Dargin möcüzə resept ət hər cür dadlı və canlı əldə edilir. Bundan əlavə, bu xörəyin hazırlanması üçün, tərəvəz istifadə etmək üçün əmin olun. Bu məqsədlə, biz bir neçə kiçik kartof və şirin soğan alıb. Onlar çox nazik dairələr / halqa doğranır və ət qoymaq, sonra yuyulur təmizlənir və olmalıdır. onlar duz və istiot və qurudulmuş şüyüd, kimyon və fond artıb digər ədviyyatlar ilə ətirli üçün lazım olan bütün məhsulları qarışdırılır. möcüzə yağlar hazır!\nformalaşdırılması və soba çörəkçilik prosesi\nmaya uyğun baza sonra, iki hissəyə bölünür, sonra çox nazik təbəqələr gəzmək olmalıdır. Next, qat bir grisled çörəkçilik yağ qoymaq və yumşaq onu kartof-ət doldurulması qoymaq tələb olunur. ət qiyməsi ilə tərəvəz sonunda test ikinci hissəsi bağlayın və sonra gözəl saç kənar "pigtail" və ya sadəcə onlara çimdik lazımdır.\nbir canlı və çox dadlı yeməyi belə gözəl çıxdı üçün, döyülmüş yumurta toyuq ilə səth yağ sürtmək üçün tövsiyə olunur. Next, yarı bitmiş məhsul ilə pan bu barədə 40 dəqiqə yandırmaq lazımdır soba, yerləşdiriləcək. Bu müddət ərzində, doldurulması və xəmir tam hazır olmalıdır və tort yerüstü - gözəl browned.\nBu zaman sonra möcüzə ət soba çıxarılır və sonra dərhal təzə yağ yağ sürtmək lazımdır. Bu prosedur pasta yalnız dadlı etmək, həm də bu bir iştahaaçan parıltı verəcək.\nHazır möcüzə (photos ilə tarifleri yuxarıda təqdim edilmişdir) göyərti və şirin çay isti masa birbaşa təqdim edilməlidir. İsterseniz, belə bir dadlı nahar Qafqaz daha da indiki pomidor sousu və ya daxili marinades ola bilər. nuş olsun!\nMultivarka "Polaris" in Delicious noxud sıyıq necə aromatik sarğı ilə bişirmək üçün necə?\nQurudulmuş ət: evdə resept\nSalmon kürü - faydalı zəriflik\nNarkotik "Ferretab" istifadə üçün təlimat, real həmkarları. Necə "Ferretab" almaq üçün necə?\nRus xalq ədəbiyyatının nağıl qəhrəmanları\nForma - Bu nədir? ev Shaping: çəki itkisi üçün təlim\nTasty müalicə - şokolad yağ\nItalian Mosaic - florensiyalı "daş rəsm"\nMountain ash: paylanması təsviri, əmlak, sahəsi. dağ kül ömür\nCasiquiare River - təsviri, xarakteristikası, Legend\nNecə inventar "Dota 2" dəyəri hesablamaq üçün necə?\nYuxular Dead - bu nədir?\nİkinci Dünya müharibəsi sualtı: photo. Sovet İttifaqı və Almaniyanın II Dünya Müharibəsi Denizaltı


Gözlərin diaqnostikası üçün neyroşəbəkə hazırlanıb - AZƏRTAC – Azərbaycan Dövlət İnformasiya Agentliyi\nGözlərin diaqnostikası üçün neyroşəbəkə hazırlanıb\nGözlərin avtonom diaqnostikası üçün neyroşəbəkəyə əsaslanan “IDx-DR” qurğusu hazırlanıb. ABŞ-ın qida məhsulları və dərmanların keyfiyyətinə sanitar nəzarət idarəsi qurğudan istifadəyə icazə verib.\nAZƏRTAC robo-hunter.com saytına istinadla xəbər verir ki, qurğunun iş prinsipi sadədir. Tibb işçisi pasiyentin gözünün torlu qişasının xüsusi kameranın köməyi ilə çəkilmiş şəkillərini yüklədikdən sonra süni intellekt nəticə almaq üçün fotonun kifayət qədər keyfiyyətli olub-olmadığını müəyyən edir. Təsvir təhlil edilərək pasiyentdə diabetik retinopatiyanın olub-olmadığını aşkarlayır. Bu xəstəlik diabetin korluğa səbəb ola biləcək ağırlaşmasıdır. Diabetik retinopatiya qanda şəkərin səviyyəsinin yüksəlməsinə görə gözün torlu qişasının damarları zədələndikdə meydana çıxır.\nKliniki sınaqlar göstərib ki, “IDx-DR” sistemi 900-dən çox təsviri analiz edərək retinopatiyanı 87 faiz, bu xəstəliyin olmadığı şəxsləri isə 90 faiz dəqiqliklə müəyyən edə bilib.\n“Proqram təminatının unikallığı avtonom işləməsindədir. Bu texnologiyadan tibb bacısı və ya göz xəstəlikləri üzrə mütəxəssis olmayan həkim də istifadə edə bilər ki, bu da diaqnozun qoyulmasını sadələşdirir. Beləliklə, pasiyentlər oftalmoloqun onları müayinə edərək diaqnoz qoymasını gözləməli olmayacaqlar”, – deyə ideya müəllifi Maykl Abramov bildirib.\nAZERTAG.AZ :Gözlərin diaqnostikası üçün neyroşəbəkə hazırlanıb\nİnternetə çıxışı olmayan telefonların satış həcmi yüksəlib\nSüni intellektin geniş tətbiqi maliyyə dünyasını dəyişdirəcək


Kredit borcu: HANSI HALDA HƏBS OLA BİLƏR?\nBu günlərdə vəkil Əkrəm Həsənov sosial şəbəkədə status yazıb. Mövzu bundan ibarətdir: müdafiə etdiyi şəxs bir sələmçidən aylıq 10% məbləğlə borc alıb, daha sonra sübut olmadan ödəniş edib, indi də sələmçi bu borcun bir daha ödənməsini tələb edərək, məhkəməyə müraciət edib və udub, daha sonra borcalan borcu ödəmədiyinə görə 10 günlük inzibati qaydada həbs olunub. İndi də eyni borcalana qarşı Ədliyyə Nazirliyi Cinayət Məcəlləsinin 306.1-ci maddəsiylə cinayət işi qaldırıb. Borcalanın azadlıqdan məhrumedilmə ehtimalı var.\nÜmumiyyətlə bu cür inzibati həbs və azadlıqdan məhrumetmə məsələlərini banklar da qabardır. Bilirik ki, ölkədə xeyli insanın banklara kredit borcu var.\nCinayət Məcəlləsinin 306.1-ci maddəsinə görə, qanuni qüvvəyə minmiş məhkəmə qətnaməsini, hökmünü, qərardadını və ya qərarını qərəzli olaraq icra etməmə və ya həmin məhkəmə aktlarının icrasına maneçilik törətməyə görə təqsirkar şəxs 3 ilədək müddətə azadlıqdan məhrum etmə ilə cəzalandırıla bilər.\nNədənsə bu maddəni tətbiq etmək istəyənlər bəzi hallarda maddədə təqsir forması kimi göstərilən “qərəzli” olmanı görməzlikdən gəlir. Qərəzli olmaq nə deməkdir?\nBu, ödəmə qabiliyyəti olduğu halda ödəməni həyata keçirməmək deməkdir. Ödəmə qabiliyyətinin olub-olmadığını sübut etmək də məhkəmənin vəzifəsidir. Digər tərəfdən, insanın adına əmlak varsa və daimi maaş alırsa, məhkəmə icraçıları onların üzərinə həbs qoyaraq, icranı oraya yönəltməlidirlər. Başqa sözlə, əgər sübut edə bilsə ki, borcalanın əmlakı var, belə halda əmlaka həbs qoyulmalıdır, amma cinayət işinin açılmasından söhbət gedə bilməz.\nMəhkəmə-hüquq sistemi eyni anda Avropa İnsan Hüquqları Konvensiyasının 4-cu ptotokolunun 1-ci maddəsini yaddan çıxarır. Həmin protokola görə, heç kəs müqavilə öhdəliyi yerinə yetirə bilmədiyinə görə həbs olunmamalıdır. Bəziləri etiraz edib deyir ki, CM 306-cı maddəsində müqavilə öhdəliyindən söhbət getmir, məhkəmə qərarından söhbət gedir. O cür hüquqşünaslara demək istəyirəm ki, hüquq nəzəriyyəsində qayda budur ki, hüquqi əqdin əsası olan digər hüquqi əqd etibarsızdırsa, ona əsasən çıxarılan ikinci əqd də etibarlı sayılmır. Habelə, hər hansı bir müqavilə öhdəlikləri məhkəmə təminatına bağlıdır. Belə halda dövlət protokolu ratifikasiya edirsə, müqavilə öhdəliyinə əsasən yaranan ödəmə məsuliyyətinin davamı kimi çıxış edən məhkəmə qərarı da, həbs vasitəsi ilə icra oluna bilməz.\nBəs müasir dünya pul borclarına görə həbs qadağasını niyə tətbiq edir?\nBildiyimiz kimi, iqtisadi inkişaf üçün pul dövriyyəsi olduqca vacibdir. Bu da yeni bizneslərin qurulması ilə həyata keçir. Əgər hər borc alan, ya da ticari müqavilə bağlayan insan nəticədə həbsə gedə biləcəyini bilsə, ümumiyyətlə, ticarətə başlamaz, biznes qurmaz və buna görə də ÜDM artmaz, ölkə inkişaf etməz.\nBiznes risk deməkdir. Bu səbəblə xaricdə borc almaq istəsəniz, əvəzində nəyisə təminat, girov kimi göstərməlisiniz. Başqa sözlə, girov olduğu üçün həbs də olmur.\nBəs CM-in 306-cı maddəsi hansı hallarda tətbiq olunmalıdır?\nDeyək ki, mən qonşumdan müvəqqəti istifadə üçün kombayn götürüb, onu qaytarmıramsa, belə halda qaytarılmaya dair məhkəmə qətnaməsi icra olunmalıdır. Onu könüllü sürətdə verməsəm, icraçılar gəlib onu məndən zorla alar. Amma mən qətnamədən sonra həmin kombaynı yandırsam, onda qərəzli olaraq qətnamənin icrasından boyun qaçırmış oluram və həbs oluna bilərəm.\nYaxud məhkəmə qərarına görə, mən qonşumu narahat etməməliyəm və gecə saat 12-dən sonra yüksək səslə musiqi dinləməməliyəm. Bu cür qətnamə də qərəzli sürətdə icra edilməyə bilər.\nBir başqa misal da kimdənsə aralı gəzməyə dair məhkəmə qətnaməsidir. Başqa sözlə, CM-in real tətbiq sahəsi var, amma o, pul borclarının qaytarılması deyildir.\nPul borcunun alınıb qaytarılmaması dələduzluq cinayət tərkibini yarada bilər, lakin bu, başqa bir hüquq pozuntusudur və burada CM-nin 178-ci maddəsi tətbiq edilir. Kredit borclarına görə isə cinayət məsuliyyəti ümumiyyətlə istisna olmalıdır.\nAncaq bir məsələni də zəruri olaraq xatırlatmalıyıq: Qərb dövlətlərində borcalan həbsə göndərilə bilməsə belə, onun bütün əmlakına (!) həbs qoyub satdırmaq mümkündür. Bizdə isə qanunvericiliyə görə, borcalanın kiçik sahəli evinə, lüks olmayan “buz dolabı”na icra məmuru həbs qoya bilmir. Yəni bizim qanunvericilikdə həbs qoyula bilməyən zəruri əmlak anlayışı var.\nHesab edirəm ki, həbs tədbirindən imtina edilməklə, borcalanın məsuliyyətini artırmaq üçün “zəruri əmlak” anlayışı ləğv edilməli, icra məmuruna borcalanın bütün əmlakına həbs qoymaq, satmaq imkanı verilməlidir.


Quran ::: ebedinur - Təbabət\nİslam qanun və hökmlərinin fəlsəfəsi bəşər cəmiyyətini maddi və mənəvi baxımdan təkmilləşdirməkdir. İslam can sağlığını ilahi nemətlərin ən əsası sayır. Ondan da böyük nemət ruhun sağlamlığıdır. Həmçinin, İslama görə ən təhlükəli bəla cismin xəstələnməsidir. Ondan da təhlükəli ruhun xəstəliyidir.\nİmam Əli (ə) bu haqda buyurur: “Yoxsulluq bəladır, bundan da böyük bəla xəstələnməkdir. Xəstələnməkdən də böyük bəla qəlbin (ruhun) xəstəliyidir. Malın çoxluğu nemətdir. Bundan da üstün nemət can sağlığıdır. Ondan da üstün nemət qəlbin pəhrizkarlığıdır” (Şeyx Tusi “Əmali”, səh.146; hədis 240; “Tuhəful-uqul”, səh.203; “Biharul-ənvar”, c.70, səh.51, hədis 8).\nTibb elminin başlanğıcı\nBöyük mütəfəkkir və tədqiqatçı alim Şeyx Müfid deyir: “Tibb elmi dəqiq və doğru elmdir. Bu elm sabit olub, yolu isə vəhydir. Belə ki, alimlər bu elmi peyğəmbərlərdən öyrəniblər. Çünki dərdi və onun dərmanını yalnız onu bilən qüvvədən eşitməklə bilmək olar. Deməli, bu elmi bilməyin yolu bütün gizlinlərdən xəbərdar olan Allahdan öyrənməkdir”.\nBu fikirdən belə anlaşılır ki, ilk yaradılan insanın ehtiyacları onun həyatı üçün lazım olan bəzi təcrübi elmlərin vəhy yolu ilə ona öyrədilməsini zəruri edirdi. Bu rəyi seyyid Rəziyud-din Əli bin Tavusun bəzi kitablarından nəql etdiyi sözlər də təsdiq edir:\n“Allah-təala Adəmi Cənnətdən endirdi və ona hər şeyi öyrətdi. Öyrətdiklərinin içində astronomiya (nücum) və tibb elmləri də vardı”.\nBundan belə nəticə çıxarmaq olar ki, tibb elminin başlanğıcı vəhy yolu ilə olmuşdur. Sonralar alimlərin təcrübələri bu elmi artırmış və beləcə tədricən genişlənmişdir.\nƏmirəl-möminin Əli (ə) oğlu imam Həsənə (ə) dedi:\nSənə dörd şey öyrədim ki, təbabətə daha ehtiyacın olmasın?\n– Bəli, ey Əmirəl-möminin (ə).\n– Acmadan yemək yemə, gözün yeməkdə qala-qala süfrədən çəkil, yaxşı çeynə, yatmamışdan qabaq ayaqyoluna get. Bunlara əməl etsən, təbabətə ehtiyac duymazsan.\nİmam Əli (ə): Nə üçün Quranda tibb elmindən savayı bütün elmlər var? Sualının cavabında: Quranda bir ayə var ki, bütün təbabəti özündə ehtiva edir: “Yeyin, için, amma israf etməyin!”\nPeyğəmbər (s): Bədənin xəstəliyi daşıya bilirsə, dərmandan qaç. Elə ki, daşıya bilmədi, onda dərman iç.\nPeyğəmbər (s): Hər kəsin sağlamlığı xəstəliyinə qalib gələrsə, müalicə olunmasın.\nPeyğəmbər (s): Hər kəsin xəstəliyi yüngüldürsə, dərman qəbul etməsin. Çünki çox dərmanlar var ki, xəstəlik gətirər.\nİmam Əli (ə): Bədən üçün dərman paltar üçün sabun kimidir: təmizləyir, amma xarab edir, köhnəldir.\nİmam Əli (ə): Xəstəlik səninlə yola gedirsə, sən də onunla yola get (bacardıqca müalicədən qaç).\nİmam Əli (ə): Müsəlman xəstəliyi onun sağlamlığına qalib gəlmədən müalicə olunmaz.


Gəncədə narkotik maddə satmaqda şübhəli bilinən şəxs saxlanılıb | AzPolitika — onlayn siyasi-ictimai qəzet\nDərc olunub: 21/06/2021 - 10:01\nGəncədə narkotik maddə satmaqda şübhəli bilinən şəxs saxlanılıb.\nDaxili İşlər Nazirliyinin Mətbuat Xidmətinin Gəncə regional qrupundan APA-nın yerli bürosuna verilən məlumata görə, daxil olmuş məlumat əsasında Gəncə şəhər Baş Polis İdarəsinin Nizami rayon Polis İdarəsinin ərazi üzrə Polis Bölməsinin əməkdaşlarının keçirdikləri əməliyyat-axtarış tədbirləri nəticəsində narkotik vasitələrin qanunsuz dövriyyəsi ilə məşğul olmaqda şübhəli bilinən Elvin Rzayev saxlanılaraq bölməyə gətirilib. Onun üzərinə baxış keçirilən zaman müxtəlif bükümlərdə, külli miqdarda narkotik maddə olan heroin aşkar edilərək götürülüb.\nİlkin dindirilmə zamanı saxlanılan şəxs narkotik maddəni satmaq məqsədi ilə əldə etdiyini etiraf edib. Hazırda E. Rzayevə narkotik maddəni satan şəxs və ya şəxslərin kimliklərinin müəyyən edilməsi istiqamətində istintaq-əməliyyat tədbirləri davam etdirilir. Fakt üzrə Gəncə ŞBPİ-də cinayət işi başlanılıb, araşdırmalar davam etdirilir.


Fransada daha 292 nəfər koronavirusdan öldü\nFransada son bir gündə təxminən 300 nəfər yeni növ koronavirusdan ölüb, ölənlərin sayı ümumilikdə 2,6 mini keçib.\nAPA “TASS”-a istinadən xəbər verir ki, bu barədə mətbuat konfransında ölkənin Səhiyyə İdarəsinin baş direktoru Jerom Salomon bildirib.\n“Martın 1-dən bu yana xəstəxanalarda 2606 ölüm hadisəsi qeydə alınıb. Son 24 saat ərzində 292 nəfər ölüb”, - deyə Salomon qeyd edib. Eyni zamanda, bu müddət ərzində 7 mindən çox insanın sağaldığı və xəstəxanalardan buraxıldığı vurğulanıb.


[b]AVİF 2014-cü ilin ən fəal federasiyasıdı[/b]\nAVİF 2014-cü ilin ən fəal federasiyasıdı\n2 fevral - Gənclər Günü Bakı Şəhər Gənclər və İdman Baş İdarəsinin yeni inzibati binası istifadəyə verilib. Apasport.az saytının məlumatına görə, açılış mərasimində Gənclər və İdman naziri Azad Rəhimov, gənclər və idman təşkilatlarının nümayəndələri iştirak ediblər.\nÖlkəmizdə gənclərə göstərilən diqqət və qayğıdan danışan Rəhimov gənclər siyasətinin prioritet istiqamətlərdən biri olduğunu, bu sahədə mühüm dövlət proqramlarının qəbul edildiyini vurğulayıb.\nMərasimdə 2014-cü ildə fərqlənən idmançılara və fəal gənclərə müxtəlif mükafatlar da təqdim olunub. Azərbaycan Velosiped İdmanı Federasiyasının 2014-cü ildə gördüyü işlər və velosiped idmanının təbliği istiqamətində həyata keçirdiyi tədbirlər də diqqətdən kənarda qalmayıb - AVİF ötən ilin ən fəal federasiyası kimi xüsusi mükafata layiq görülüb. Mükafatı federasiyanın baş katibi Fərhad Əliyevə gənclər və idman naziri təqdim edib.


22:00 16.09.2019 (Yenilənib 21:31 16.09.2019)\nBAKI, 16 sentyabr — Sputnik. Azərbaycan televiziyaları yeni mövsümün astanasındadır.\nSputnik Azərbaycan xəbər verir ki, tamaşaçılar bu il də TV-lər arasında reytinq mücadiləsində önəmli yer tutan serialların şahidi olacaqlar.\nYerli kananallarımızda hansı ekran işləri yayımlanacağı haqda məlumat əldə etmək üçün televiziyaların mətbuat xidmətləri ilə əlaqə saxladıq.\nHələ ötən ildən formatında xeyli dəyişiklik edən "İctimai" TV iki serialla tamaşaçı qarşısına çıxmağa hazırlaşır.\n© ADO teatrının mətbuat xidməti\nYaşamaq naminə döyüşmək: Azərbaycanlı aktyorlar "Rinq"də əsl döyüş təşkil ediblər\nBunlardan biri Roza Zərgərlinin də rol aldığı , komediya janrında olan "Bizim restoran" serialıdır. Sözügedən serialda müğənni baş rolun ifaçısıdır.\nDigər ekran işi isə dram janrında olan "Kür nəğmə" serialdır. Baş rolları Ziya Ağa, Elşən Rüstəmov, Günay Əhməd, Vüsal Hacıqədir, Fərhad Səmimi və Aygün Fətullayeva canlandırır. Hər iki ekran işi həftədə bir dəfə yayımlanması nəzərdə tutulur.\nARB TV-də start götürəcək və əməkdar artist Kəmalə Müzəffər, aktyorlar Qorqud Cəfər və Günəş Mehdinin baş rolunda olacağı "Yad gəlin" serialı həftəiçi hər gün yayımlanacaq.\n"Uçurum" serialı ikinci mövsümü ilə qaldığı yerdən elə ARB TV-də davam edəcək. Ekran işində Murad İsmayıl və Ülviyyə Xəlilbəyli rol alır.\nAktrisa Çimnaz Sultanovanın rol aldığı yeni serial isə "Məhəbbətə məğlub" adlanır. Aktrisanın saytımıza verdiyi məlumata görə o bu serialda biznesmen xanım rolunu canlandıracaq.\n"Oskar" mükafatına layiq görülmüş aktyor Bekhemə rəqib çıxdı\nATV-də tamaşaçıları bu il maraqlı seriallarla sevindirməyi nəzərdə tutub. Belə ki, "Qan qohumları" həftəiçi hər gün məhz bu kanalda yayımlanacaq. Serialda Zemfira Əbdülsəmədova və Türkay Cəfərli baş rolları ifa edir.\nElməddin Cəfərov isə bu ildən "Leyli və Məcnun" komediyası ilə ötən mövsüm vidalaşdığı "Bacanaqlar"ın yerini doldurmağı düşünür. Serial həftədə bir dəfə efirə gedəcək.\n"Qız atası" bu mövsüm artıq dördüncü ildir ki, yayımlanacaq. Serialda Əməkdar artist Əkbər Əlizadə, aparıcılar Mətanət Əliverdiyeva, Nərgiz Əliyeva, Xəyalə Quliyeva və başqaları rol alır.\n"Xəzər" TV-nin reytinqli "Ata ocağı" serialı isə komandasını Əməkdar artist Sənubər İsgəndərli, Vidadi Həsənov, aktyor Tural Əhmədlə gücləndirilib. Serialda Qurban İsmayılov, Həmidə Ömərova, Rasim Cəfər, Ayşad Məmmədov kimi sənətçilər yer alır.\n"İmtahan"da bu mövsüm Sənan Əlləz, Uzel Kərimova, Fariz İlyasovla yanaşı, Corc Qafarov, Ləman Mərih kimi gənc aktyorları da görə biləcəyik.\nBundan başqa "Xəzər" TV-də "Subaylıq sultanlıqdır", "Xalxın evi", "5 saat əvvəl", "Ay yay yay" kimi komediya serialları da yayımlanacaq.


Yol Polisindən sürücülərə xəbərdarlıq | Sələf Xəbər\n“Sələf Xəbər”-in Trend-ə istinadən xəbərinə görə, bu barədə Daxili İşlər Nazirliyi (DİN) Bakı şəhər Baş Polis İdarəsi Dövlət Yol Polisi İdarəsinin İctimai qurumlarla əlaqə bölməsinin rəisi, polis polkovnik-leytenantı Vaqif Əsədov məlumat verib.\nPaytaxtda çiskinli və yağmurlu hava şəraitinin hökm sürməsi ilə bağlı sürücülərə xəbərdarlıq edən V.Əsədov bildirib ki, Bakı şəhər Dövlət Yol Polisi İdarəsi bir daha sürücülərin nəzərinə çatdırır ki, yağmurlu hava şəraiti avtomobilin asfalt yol üzərində sürüşməsinə, əyləc basıldığı zaman istər-istəməz avtomobilin müvazinətinin itirilməsinə və tormoz məsafəsinin uzanmasına səbəb olur. Bu baxımdan, sürücülər ilk növbədə tərkibində rezin məmulatının faizi yüksək olan mövsümi təkərlərdən istifadə etməlidirlər: “Belə hava şəraitində sürücülər avtomobilin texniki cəhətdən saz olmasına, xüsusilə şüşəsilənin işləməsinə, işıq cihazlarından düzgün istifadə olunmasına diqqəti artırmalıdırlar”.\nBölmə rəisi bir daha xəbərdarlıq edib ki, paytaxt sürücüləri, xüsusilə, əsas prospektlərdə, şoselərdə, o cümlədən, Aeroport şosesində avtomobili sürətlə idarə etməkdən çəkinməli, əhalinin olduğu yerlərdən keçərkən elə sürət həddi seçməlidirlər ki, çirkli yağış suları ilə ətrafdakıların üst-başını çirkləndirməsinlər.\nUca Allah buyurur: “Ey iman gətirənlər! Allaha, Peyğəmbərə və özünüzdən olan ixtiyar (əmr) sahiblərinə itaət edin!” (Qurani-Kərim, “Nisa” surəsi, 59)


12 Dekabr 2018 18:12\n“Həvamim“ surələrinin (Ha-mimlə başlayan surələrin) yeddincisi olan “Əhqaf“ surəsi Məkkədə nazil olmuş və 35 ayədən ibarətdir.\nBu surə, nazil oluduğu zaman və məkan şəraitinə uyğun olaraq şirklə mübarizəyə, tövhid, məad və İslamın təməl prinsiplərinə dəvət mehvərində söz açır və aşağıdakı hədəfləri izləyir:\n1. Qurani-Kərimin əzəmətinin bəyanı;\n2. Hər növ şirk və bütpərəstliklə qəti mübarizə;\n3. Məad məsələsi və ilahi ədalət məhkəməsinin insanlara çatdırılması;\n4. Müşriklərə və günahkarlara xəbərdarlıq məqsədilə Əhqaf məntəqəsində yaşayan Ad qövmünün sərgüzəştinin bir guşəsinə işarə (surənin adı da bununla əlaqədardır);\n5. İslam Peyğəmbərinin (s) dəvətinin ümumi xarakter daşıması, cahanşümul olması və hətta insanlardan qeyrilərinə – cin tayfasına belə şamil olması;\n6. Möminlərin təşviq edilməsi, kafirlərin qorxudulması və insanın qorxu ilə ümid arasında olması;\n7. İslam Peyğəmbərinin (s) səbir və müqavimətə dəvət olunması. (“Təfsiri-nümunə“, 21-ci cild, səh.295).\nQeyd etmək lazımdır ki, “Әhqаf“ Аd qövmünün yаşаdığı yеrin аdıdır. Bu diyаr Yəmən ərazisində yеrlәşsə də, bu gün оndаn hеç bir әsәr-әlаmәt qаlmаmışdır. Həzrət Hud (ə) hәmin qövmün pеyğәmbәri оlmuşdur.\nSözügedən surənin 21-26-cı аyәlәrinә Аd qövmünün әhvаlаtı qeyd olunmaqla, аzğın, tәkәbbür әhlinin аqibәti аçıqlаnır. Bu qövm güc vә tәrәqqi bахımındаn yüksәk pillәdә dururdu. Оnlаrın şәhәri İrәm çох nümunәvi, inkişаf еtmiş bir şәhәr idi. Оnlаr hәrtәrәfli tәrәqqi еtmişdilәr. Аmmа öz pеyğәmbәrlәri Hudun (ə) dәvәtinә qаrşı çıхaraq mәhvə məhkum оldulаr. Həmin ayәlәrdə belə buyurulur:\nوَاذْكُرْ أَخَا عَادٍ إِذْ أَنذَرَ قَوْمَهُ بِالْأَحْقَافِ وَقَدْ خَلَتْ النُّذُرُ مِن بَيْنِ يَدَيْهِ وَمِنْ خَلْفِهِ أَلَّا تَعْبُدُوا إِلَّا اللَّهَ إِنِّي أَخَافُ عَلَيْكُمْ عَذَابَ يَوْمٍ عَظِيمٍ. قَالُوا أَجِئْتَنَا لِتَأْفِكَنَا عَنْ آلِهَتِنَا فَأْتِنَا بِمَا تَعِدُنَا إِن كُنتَ مِنَ الصَّادِقِينَ. قَالَ إِنَّمَا الْعِلْمُ عِندَ اللَّهِ وَأُبَلِّغُكُم مَّا أُرْسِلْتُ بِهِ وَلَكِنِّي أَرَاكُمْ قَوْمًا تَجْهَلُونَ. فَلَمَّا رَأَوْهُ عَارِضًا مُّسْتَقْبِلَ أَوْدِيَتِهِمْ قَالُوا هَذَا عَارِضٌ مُّمْطِرُنَا بَلْ هُوَ مَا اسْتَعْجَلْتُم بِهِ رِيحٌ فِيهَا عَذَابٌ أَلِيمٌ. تُدَمِّرُ كُلَّ شَيْءٍ بِأَمْرِ رَبِّهَا فَأَصْبَحُوا لَا يُرَى إِلَّا مَسَاكِنُهُمْ كَذَلِكَ نَجْزِي الْقَوْمَ الْمُجْرِمِينَ. وَلَقَدْ مَكَّنَّاهُمْ فِيمَا إِن مَّكَّنَّاكُمْ فِيهِ وَجَعَلْنَا لَهُمْ سَمْعًا وَأَبْصَارًا وَأَفْئِدَةً فَمَا أَغْنَى عَنْهُمْ سَمْعُهُمْ وَلَا أَبْصَارُهُمْ وَلَا أَفْئِدَتُهُم مِّن شَيْءٍ إِذْ كَانُوا يَجْحَدُونَ بِآيَاتِ اللَّهِ وَحَاقَ بِهِم مَّا كَانُوا بِهِ يَسْتَهْزِؤُون\n«Ad qövmünün qardaşını (Hudu və onun əhvalatını) yada sal. Bir zaman, o, Əhqafda (Yəməndəki qumluqda) öz qövmünü qorxutdu. Əlbəttə, (həmin bölgədə) ondan əvvəl də, sonra da qorxudanlar (olub) keçmişdilər. (O dedi:) «Allahdan başqa heç kəsə ibadət etməyin. Çünki mən sizin üçün böyük günün əzabından qorxuram. Dedilər: «Bizi öz məbudlarımızdan döndərməyə gəlmisən? Belə isə əgər doğruçulardansansa, bizə vəd etdiyini (gözlənilməz və kütləvi əzabı) gətir! Dedi: «Elm yalnız Allahın yanındadır (həmin əzabın nə, necə və nə vaxt olacağını yalnız Allah bilir) və mən yalnız (çatdırılmasına) göndərildiyim şeyi çatdırıram (tovhidə dəvət edir və itaətsizlik göstərib həddini aşanları əzab nazil olmasından qorxuduram). Lakin sizi həmişə nadanlıq edən bir tayfa görürəm. Beləliklə, əzabı yayılmış bulud şəklində öz dərə və gölməçələrinə üz tutmuş görəndə dedilər: «Bu, bizim üçün yağış yağdıracaq bir buluddur». (Hud dedi:) «Xeyr, o sizin tələskənliklə istədiyinizdir, ağrılı əzabı olan bir küləkdir ki, Rəbbinin əmri ilə hər şeyi həlak və məhv edəcəkdir». Beləliklə, onlar elə (həlak) oldular ki, məskənlərindən başqa heç nə görünmürdü. Biz günahkarların tayfasını belə cəzalandırırıq. Həqiqətən, biz onlara (cismani qüvvə, mal-dövlət və övlad baxımından) sizə vermədiyimiz şeylərdə imkan və qüdrət vermişdik. Onlar üçün qulaq, göz və ürəklər yaratmışdıq. Lakin nə qulaqları, nə gözləri, nə də ürəkləri onlardan (Allahın gələn əzabından) bir şeyi dəf etdi. Çünki onlar daim Allahın ayələrini inkar edirdilər və (nəhayət,) istehza etdikləri şey onları hər tərəfdən bürüdü».\n“ƏHQAF” SURƏSİNİ TİLAVƏT ETMƏYİN FƏZİLƏTİ\nوَمَن قَرَأَ سورَةَ الاَحقافِ اُعطِىَ مِنَ الاَجرِ بِعَدَدِ کُلِّ رَمل فِى الدُّنیا عَشرُ حَسَنات وَمُحِىَ عَنهُ عَشرُ سَیِّئات وَرُفِعَ لَهُ عَشرُ دَرَجات\n““Əhqaf“ surəsini oxuyan şəxsə bu dünyadakı hər bir qumun müqabilində on savab verilər, onun on günahı məhv edilər və məqamı on dəfə artırılar“. (“Məcməul-bəyan“, “Əhqaf“ surəsinin təfsirinin başlanğıcı).\n“Hiqf“ sözündən götürülmüş “əhqaf“ sözü küləklər nəticəsində üst-üstə yığılmış qumluqlar mənasını daşıyır. Ad qövmünün yaşadığı ərazi qumsal təpə olduğundan “Əhqaf“ adlanırdı. Bu hədisin təbiri də bu mənaya işarədir.\nمَن قَرَأَ کُلَّ لَیلَة أو کُلَّ جُمُعَة سورَةَ الاَحقافِ لَم یُصِبهُ اللّهُ بِرَوعَة فِى الدُّنیا وَآمَنَهُ مِن یَومِ القِیامَةِ\n“Hər kim “Əhqaf“ surəsini hər gecə və yaxud hər cümə günü oxusa, Allah-Taala dünya qorxusunu onun üzərindən götürər və onu Qiyamət gününün vəhşətindən amanda saxlayar“. (“Məcməul-bəyan“, “Əhqaf“ surəsinin təfsirinin başlanğıcı; “Təfsiri-nümunə“, 21-ci cild, səh.296-297).\nAydındır ki, bu qədər savab və məqam yalnız Qurani-Kərimin sözlərinin dildə dolanmasına deyil, qurucu və oyanış xarakterli tilavətə, insanı düşüncəyə, əmələ vadar edən, iman və təqvaya çəkən oxunuşa aiddir. Doğrudan da, əgər bir insan həqiqət və əməl sahibi olarsa, sözügedən surənin tilavəti də uyğun təsirə sahib olacaqdır.\nTeqlər : #QURAN,#SURƏLƏRİ,#İLƏ,#QISA,#TANIŞLIQ,#–,#ƏHQAF,#SURƏSİ,


Veteran iranlı aktyor vəfat edib\n2022, 21 May, şənbə, Bakı vaxtı 14:04\nİran mediası veteran kino və teatr aktyoru Jamshid Mashayekhi-nin 84 yaşında dünyasını dəyişdiyini xəbər verir.\nYarırəsmi ISNA xəbər agentliyi aprelin 2-də bildirib ki, Mashayekhi uzun sürən xəstəlikdən sonra Tehranda xəstəxanada dünyasını dəyişib. O, son illər bir neçə dəfə xəstəxanada yatıb.\n1950-ci illərin sonunda aktyor olmaq üçün hərbi akademiyadan çıxan Mashayekhi 100-dək film və 70-dək teleserialda çəkilib.\nO, filmə ilk dəfə 1965-ci ildə Ebrahim Golestan-ın “Kərpic və Güzgü” əsərinə çəkilib.\nMashayekhi-nin həyat yoldaşı, bir qızı və iki oğlu həyatdadır.


Quran kitabı arasında rüşvət alan müəllim haqqında… | Turkhan's blog\n« Elnur Astanbəylinin yazdığı, Azadlıq qəzetinin çap etmədiyi yazı…\n“Bizim YOL” və mübariz Əfqan! »\nQuran kitabı arasında rüşvət alan müəllim haqqında…\nƏslində bu mövzunu çoxdan yazacaqdım. Amma vaxt olmadığından yaza bilməmişəm… İndi isə qısa bir vaxt var və yaza bilərəm. Bir dostum var. Bakıda universitetlərin birində oxuyur. Hamı bilir ki, universitetlərdə imtahanlar zamanı rüşvət yığırlar. Dostum da imtahan qabağı rüşvət yığan müəllimin istək və təkidiylə aparıb ona rüşvət verməyə. Müəllim də deyib ki, apar stolumun üstündəki kitabın içinə qoy. Dostum da dini şəkillərlər, təsbehlə bəzədilmiş otağa daxil olub, stolu tapıb. Görüb ki, stolun üstündə ancaq və ancaq Quran kitabı var. Müəlliminin dediyi kimi pulu kitabın arasına qoyub və otaqdan çıxıb.\nDostum sonradan nə qədər xəcalət çəkdiyini mənə dedi. Müqəddəs kitab arasına rüşvət qoymuşdu. Buna görə, vicdanı narahat idi… O elə bilirmiş ki, orada not kitabı, musiqi tarixi kitabı olmalıymış və pulu ora qoymalıymış. Oysa Quran kitabı arasına rüşvət qoyub. Bir neçə müddət keçəndən sonra dostum mənə dedi ki, sən demə universitetdə hər kəs rüşvəti Quran kitabının arasına qoyurmuş. Çünki, “HƏCİ MÜƏLLİM” özü belə istəyir…\nThis entry was posted on Avqust 13, 2010 at 8:12 səhər and is filed under News.\tYou can follow any responses to this entry through the RSS 2.0 feed.\nBir Cavab to “Quran kitabı arasında rüşvət alan müəllim haqqında…”\nAnar Says:\tAvqust 13, 2010 tarixində, saat 8:24 səhər | Cavabla Alla bərəket vərsün, məəm ğərdeşim..


5 Avqust 2021 11:20\nTürkiyədə meşə yanğınlarının söndürülməsi və daha geniş miqyas almasına imkan verilməməsi məqsədilə Azərbaycan Respublikasının Prezidenti İlham Əliyevin tapşırığına uyğun olaraq, Fövqəladə Hallar Nazirliyinin (FHN) yanğın-xilasetmə qüvvələrinin növbəti – üçüncü qrupu avqustun 5-də saat 11 radələrində qardaş ölkəyə yola salınıb.\nPublika.az xəbər verir ki, yanğın-xilasetmə qrupuna 40 yanğınsöndürmə texnikası və 160 yanğınsöndürən daxildir. FHN-in “BE-200ÇS” tipli amfibiya təyyarəsi isə avqustun 5-də səhər saat 06 radələrində Türkiyəyə yola düşüb.\nQrupun üzvlərini FHN-in Dövlət Yanğından Mühafızə Xidmətinin rəisi general-mayor Füzuli Əsədov yola salıb, onlara müvafiq tapşırıqlar verib.\nXatırladaq ki, Azərbaycan Respublikası Prezidentinin tapşırığına əsasən, FHN-in yanğınsöndürmə qüvvələrinin 100 əməkdaşından ibarət birinci qrup iyulun 30-da Türkiyəyə yola düşüb. Yanğınsöndürənlərimiz iki qrupa ayrılaraq Marmaris bölgəsində yanğınların söndürülməsinə çalışırlar. Azərbaycan yanğınsöndürənləri isti hava şəraitində mürəkkəb relyefli dağlıq ərazidə yanğınların söndürülməsi üçün fədakarlıqla mübarizə aparırlar.\nFHN-in 1 helikopter, 53 ədəd yanğınsöndürmə və xüsusi təyinatlı xilasetmə texnikası, 1 tibbi yardım avtomobili, 220 yanğınsöndürən və xilasedicidən ibarət yola düşən ikinci qrupu iyulun 31-də qardaş ölkəyə yola salınıb. İkinci qrup Gürcüstandan keçməklə iki sutka ərzində Marmarisə çataraq birinci qrupun üzvlərinə qoşulub. Yanğınsöndürmə qüvvələrinin koordinasiyalı idarəetməsinin təşkili məqsədilə fövqəladə hallar nazirinin müavini general-leytenant Etibar Mirzəyev də Türkiyədədir.


Psixoloq | Psixoloq.az - “Homoseksulların 60 faizi problemi olmayan şəxslərdir” – Psixoloq dəhşətli faktlar açıqladı\nJurnalist Mişel Demişeviç, keçmiş həyat yoldaşının qadın müğənni ilə intim videolarını yaymaqda ittiham olunan Mustafa Ceceli haqqında daha bir şok iddia irəli sürüb.\nPsixoloq.az xəbər verir ki, jurnalistin sözlərinə görə, Mustafa Ceceli İstanbulda, Beyoğlu, Cihangirdəki məşhur bir kafenin kişi sahibi ilə intim əlaqədə olub. Jurnalist Mişel Demişeviç bu barədə sosial şəbəkədə məlumat verib.\nBu məsələ bir daha homoseksuallıq problemini ön plana çəkib.\nBelə ki, yaranan əsas suallardan biri homoseksuallıq doğuşdan yaranan problemdir ya doğurdan insan beynində olan ruhi xəstəlikdir?\nMövzu ilə bağlı psixoloq Zeynəb Eyyubova Psixoloq.az-a maraqlı açıqlamalar edib. Onun sözlərinə görə belə vəziyyət iki halda yarana bilər:\n“Bu hal insanlarda hormonal dəyişikliklər zamanı yarana bilər. İnsanların öz iradəsi olmadan öz cinslərinə meyl edə bilərlər. Bu əlbəttə valideynlərin üzərinə düşən vəzifədir ki onlar yetkinlik yaşa çatdıqda bunun fərqinə varmalıdırlar. 12-13 yaşlı uşaqlarda baş verən dəyişiklikləri analiz edə bilməlidirlər. Bəzən oğlan olduğu halda qıza meyllilik olmur, söhbəti belə gedəndə başını tutur. Bu zaman hormon analizi verilməlidir ki, hormonların normada olub-olmadığını aşkar etsinlər. Hormon problemi varsa bu zaman mütləq müalicə alınmalıdır.”.\nPsixoloq homoseksuallığın son zamanlar dəb halını aldığını da təəssüflənərək vurğulayıb.\n“Xüsusilə xarici dövlətlərdə hansı ki insanlar üçün heç bir qadağa yoxdur, həmin yerlərdə daha geniş vüsət alıb. Bu zaman insanlar sadəcə öz isteyi ilə bu addımı atırlar. Belə yerlərdə 12-15 yaşında olan gənclər hər növ həzzi görür və əks cinslə münasibət onlara maraqlı gəlmir. Deyərdim ki belə şəxslərin 50-60 faizləri hormonlarında problemi olmayan şəxslərdir”,-deyə psixoloq qeyd edib.


Tramp barədə araşdırmalar\nCümə axşamı, 15 June 2017 16:39\nAmerika mətbuatı ABŞ prezidentinin Rusiya ilə əlaqədar araşdırmalara qarşı ehtimali maneəçilikləri barədə təhqiqatların başlanmasından xəbər veriblər.\nVaşinqton Post qəzeti yazıb: Rusiyanın ABŞ-da prezident seçkilərinə ehtimalı müdaxiləsi kimi qalmaqallı mövzuya baxılması üzrə xüsusi prokuror Robert Müller, indi bu dosiya üzrə ədalətin icrası istiqamətində ABŞ prezidenti Donald Trampın ehtimali əngəl yaratmalarını araşdırır.\nVaşinqton Post qəzeti yazır: Robert Müller bu məsələyə aydınlıq gətirmək üçün Amerikanın yüksək səviyyəli kəşfiyyat rəsmiləri və digər müvafiq məmurlardan istintaq aparır.\nAmerikanın Federal Təhqiqat Bürosunun (FTB) müfəttişləri Donald Trampın yaxın adamları və əməkdaşlarının ehtimali maliyyə cinayətlərini də aşkar etməyə çalışırlar.\nTramp dəfələrlə onun seçki qərargahı ilə Rusiya arasında ehtimali əlaqə barədə gedən araşdırmalar barədə, bu sahədəki xəbərlərin saxta olduğunu bildirib və demokratları bu kimi xəbərlər düzüb-qoşmaqda ittiham edib.\nRusiya demokratların seçki qərargahının kompüterlərini hak etmək və gizli sənədlərini yaymaqla 2016-cı il noyabr seçkilərində Donald Trampın qələbə qazanmasına kömək etməkdə ittihiamlandırılır amma Rusiya bu ittihamı rədd edib.\nBu kateqoriyada daha ətraflı: « Ukraynalılar ölkələrinin dağıldığını düşünürlər\tVaşinqton polisi Ərdoğanın cangüdənlərini cəzalandırmaq istəyir »


28 Noy. 2020 14:14\nAzərbaycanın Los Ancelesdəki baş konsulu Nəsimi Ağayevin “Kəlbəcərin işğalı ilə bağlı BMT TŞ-nin sənədlərini Fransa səfiri necə zəiflətdi” başlıqlı məqaləsi ABŞ-ın “Medium” onlayn media platformasında dərc edilib. Konsulluqdan bildirilib ki, məqalədə 25 noyabrda Kəlbəcərin 27 illik işğalına son qoyulmasından bəhs edilir.\nN.Ağayev 1993-cü ildə Kəlbəcərin işğalının və orada yaşayan azərbaycanlıların etnik təmizlənməyə məruz qalmalarının Ermənistan-Azərbaycan münaqişəsinin ən ağrılı səhifələrindən biri olduğunu bildirib. O bu xüsusda “Human Rights Watch” təşkilatının hesabatına istinad edərək, Kəlbəcərin işğalı nəticəsində 60 min insanın öz doğma torpaqlarından didərgin salındığını, onların ağır müharibə şaraitində və çətin hava şərtləri altında rayonu tərk etdiyini, çoxlu sayda mülki azərbaycanlının öldürüldüyünü və əsir götürüldüyünü vurğulayıb.\nN.Ağayev qeyd edib ki, Kəlbəcərin işğalından dərhal sonra, 6 aprel 1993-cü ildə BMT Təhlükəsizlik Şurası bu işğalı pisləyən və işğalçı qüvvələrin rayon ərazisindən çıxarılmasını tələb edən qətnamə qəbul etmişdi. O, bu yaxınlarda Klinton Prezident Kitabxanası tərəfindən Ermənistan-Azərbaycan münaqişəsi ilə bağlı yayılmış, Dövlət Departamentinin məxfilik qrifi qaldırılmış məktublarına istinad edərək, həmin vaxt Fransanın BMT-dəki daimi nümayəndəsi Jan-Bernard Merimenin Kəlbəcərin işğalı ilə bağlı BMT TŞ-nin bəyanatının mətnində əhəmiyyətli dəyişikliklər etməyə nail olduğunu vurğulayıb. Belə ki, J.B.Merime ABŞ-ın BMT-dəki səfiri M.Olbrayt və digər BMT TŞ üzvlərinin təklif etdikləri mətnə qarşı çıxaraq, işğalçı tərəf kimi Ermənistanın təqsirləndirilməsinin qarşısını hər vəchlə almaq məqsədilə Kəlbəcəri işğal edən tərəf kimi sənədə “yerli erməni qüvvələri” ifadəsinin daxil edilməsinə nail olmuşdu. 30 aprel 1993-cü ildə qəbul edilmiş, Kəlbəcərin işğalı ilə bağlı BMT TŞ-nin 822 saylı qətnaməsinə də Merimenin səyləri nəticəsində eyni ifadə daxil edilmişdi.\nKonsulun bu araşdırması Fransanın açıq ermənipərəst mövqeyinin ifşası baxımından olduqca önəmlidir. Ən maraqlısı isə budur ki, Fransa bu siyasətə münaqişənin əsası qoyulan zamandan başlayıb. 1993-cü ildə BMT-də baş verən bu hadisəyə detallı aydınlığın gətirilməsi , həmin vaxt bizim BMT-dəki daimi nümayəndəmizin kim olması və bu məsələnin indiyə qədər niyə geniş ictimaiyyətə təqdim olunmamasına aydınlıq gətirmək üçün məlumatlı şəxslərə müraciət etdik.\n“Həmin vaxt bizim BMT-dəki nümayəndəmiz Eldar Qulyev adlı şəxs olub”\nSabiq dövlət müşaviri, politoloq Qabil Hüseynli qəzetimizə açıqlamasında bildirdi ki, belə bir faktın ortaya qoyulması çox ciddi məsələdir: “Mən bunu açıqlayan baş konsulumuza dərin minnətdarlığımı ifadə edirəm. Belə bir hadisənin baş verməsini mən də eşitmişəm. Çünki ermənilər daima bu düzəlişə istinad edərək deyirdilər ki, Ermənistanın işğalda heç bir rolu yoxdur, çünki sənəddə “erməni özünümüdafiə qüvvələri” ifadəsi işlədilib. Ancaq Ermənistanın adının məhz Fransanın BMT-dəki nümayəndəsinin təkidi ilə sənəddən çıxarılaraq “yerli erməni qüvvələri” ifadəsi ilə əvəzlənməsi mənim üçün yenilik oldu. Həmin vaxt bizim BMT-dəki nümayəndəmiz Eldar Qulyev adlı şəxs olub. Kifayət qədər yaşı olan həmin adam milliyyətcə azərbaycanlı olsa da, Rusiya vətəndaşı idi. Onun həmin məsələyə lazımınca reaksiya verməməsi mənə inandırıcı görünür. Çünki təcrübəli adam deyildi. Sənəddən Ermənistan silahlı qüvvələri ifadəsinin çıxarılması mənə bəlli idi. Məhz buna görə də, uzun illərdi ki, Ermənistan və onların havadarları bu məqama istinad edərək deyirlər ki, BMT qətnmaələrinin Ermənistana aidiyyəti yoxdur, həmin sənəddə Qarabağdakı “erməni özünümüdafiə dəstələri” nəzərdə tutulur. Görürsünüzmü, Fransa diplomatları hansı yaramazlıqlarla məşğul olublar? Sənədə düzəliş edilməsəydi, Ermənistanın məsuliyyəti daha da artmış olardı. O vaxtdan ermənilərin təəssübkeşləri məhz bu detala əsaslanırdılar”.\nMüsahibimizin sözlərinə görə, ermənilər bu düzəlişə əsaslanaraq işğal faktına “özünümüdafiə” donunu geydirməyə çalışırdılar.


Bey ve gelin ses verdiler – FOTO – YENİLƏNİB - Azadliq Xeber\nBey ve gelin ses verdiler – FOTO – YENİLƏNİB\nBəy və gəlin səs verdilər – FOTO - YENİLƏNİB\n26.09.2016 / 18:29 xeber –\nBu gün Gəncədə bayram əhval-ruhiyyəsi olub. Lent.az-ın məlumatına görə, 39 saylı Kəpəz birinci(Gəncə) Seçki Dairəsinin 15 saylı məntəqəsində Gəncə sakinləri Xaliq Aydınlı və Təhminə Səmadzadənin toy günü Referendum gününə təsadüf etdiyindən, gənclər bəy-gəlin libasında seçki məntəqəsinə gəliblər və Konstitusiya islahatlarına səs veriblər. Xaliq Aydınlı bildirib ki, 26 sentyabr bizim həyatımıza əbədi həkk olunacaq: "Çünki bu gün bizim həyatımızın uğur başlanğıcıdır. Biz xoşbəxt olacağımıza inanırıq və bu xoşbəxtliyə, gözəl gələcəyimizə səs veririk".\nŞəkidə 115 saylı dairə-seçki komissiyasının 6 saylı məntəqəsində maraqlı hadisə yaşanıb.\nLent.az-ın ARB TV-ə istinadən məlumatına görə, bu gün toyu olacaq bəy və gəlin səsvermədə iştirak ediblər.\nHəyatlarının ən əlamətdar günlərindən birində ölkə üçün əhəmiyyət kəsb edən referendum səsverməsindən kənarda qalmayan cütlük əvvəlcə seçki məntəqəsinə gedərək səsvermədə iştirak ediblər. Daha sonra seçki məntəqəsindən birbaşa şadlıq sarayına yola düşüblər.